title: Padomes Lēmums (KĀDP) 2018/1083 (2018. gada 30. jūlijs), ar ko groza Vienoto rīcību 2008/851/KĀDP par Eiropas Savienības militāro operāciju ar mērķi palīdzēt Somālijas piekrastē novērst un apkarot pirātismu un bruņotas laupīšanas, un atturēt no šādiem nodarījumiem

text:
                  31.7.2018

                  LV

                  Eiropas Savienības Oficiālais Vēstnesis

                  L 194/142

         PADOMES LĒMUMS (KĀDP) 2018/1083
         (2018. gada 30. jūlijs),
         ar ko groza Vienoto rīcību 2008/851/KĀDP par Eiropas Savienības militāro operāciju ar mērķi palīdzēt Somālijas piekrastē novērst un apkarot pirātismu un bruņotas laupīšanas, un atturēt no šādiem nodarījumiem
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 42. panta 4. punktu un 43. panta 2. punktu,
         ņemot vērā Savienības Augstās pārstāves ārlietās un drošības politikas jautājumos priekšlikumu,
         tā kā:

                     (1)

                     2008. gada 10. novembrī Padome pieņēma Vienoto rīcību 2008/851/KĀDP (1), ar ko izveidoja ES militāro operāciju Atalanta (“Atalanta”).

                     (2)

                     2016. gada 28. novembrī ar Padomes Lēmumu (KĀDP) 2016/2082 (2) grozīja Vienoto rīcību 2008/851/KĀDP un operāciju Atalanta pagarināja līdz 2018. gada 31. decembrim.

                     (3)

                     Pēc Atalanta 2018. gada stratēģiskās pārskatīšanas tika izdarīts secinājums, ka operācijas pilnvaras būtu jāpagarina līdz 2020. gada 31. decembrim.

                     (4)

                     Lielbritānijas un Ziemeļīrijas Apvienotā Karaliste 2017. gada 29. martā saskaņā ar Līguma 50. panta 2. punktu Eiropadomei paziņoja par savu nodomu izstāties no Eiropas Savienības.

                     (5)

                     Ievērojot Līguma 50. panta 3. punktu, no 2019. gada 29. marta plkst. 12.00 pēc Centrāleiropas laika būtu jāieceļ jauns ES operācijas komandieris un būtu jāizraugās jauna ES operācijas galvenā mītne, ieskaitot Āfrikas Raga jūras drošības centru (MSCHOA).

                     (6)

                     2018. gada 19. jūnijā Politikas un drošības komiteja pieņēma Spānijas un Francijas izteikto piedāvājumu attiecībā uz Atalanta vadības un kontroles struktūru pārvietošanu.

                     (7)

                     Dalībvalstīm, kas nodrošina jaunās vadības struktūras, būtu jāsaņem kopējo izmaksu finansējums saskaņā ar Padomes Lēmumu (KĀDP) 2015/528 (3), ar ko izveido mehānismu tādu Savienības operāciju kopējo izmaksu finansēšanas pārvaldībai, kuras skar militārus vai aizsardzības aspektus.

                     (8)

                     Būtu attiecīgi jāgroza Vienotā rīcība 2008/851/KĀDP.

                     (9)

                     Saskaņā ar 5. pantu Protokolā Nr. 22 par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās ar aizsardzību saistītu Savienības lēmumu un rīcību izstrādē un īstenošanā. Dānija nepiedalās šā lēmuma īstenošanā un nepiedalās operācijas finansēšanā,

               IR PIEŅĒMUSI ŠO LĒMUMU.

            1. pants
            Vienoto rīcību 2008/851/KĀDP groza šādi:

                        1)

                        vienotās rīcības 3. pantu aizstāj ar šādu:

                           “3. pants
                           ES operācijas komandiera iecelšana
                           Ar šo par ES operācijas komandieri no 2019. gada 29. marta plkst. 12.00 pēc Centrāleiropas laika ieceļ viceadmirāli Antonio MARTORELL LACAVE, nomainot ģenerālmajoru Charlie STICKLAND OBE RM.”;

                        2)

                        vienotās rīcības 4. pantu aizstāj ar šādu:

                           “4. pants
                           ES operācijas galvenās mītnes izraudzīšanās

                              1.   Līdz 2019. gada 29. martam plkst. 12.00 pēc Centrāleiropas laika ES operācijas galvenā mītne atrodas Northwood, Apvienotajā Karalistē.

                              2.   No 2019. gada 29. marta plkst. 12.00 pēc Centrāleiropas laika ES operācijas galvenā mītne atrodas Rota, Spānijā, izņemot Āfrikas Raga jūras drošības centru (MSCHOA), kas atrodas Brest, Francijā.”;

                        3)

                        vienotās rīcības 14. pantam pievieno šādu punktu:

                           “6.   ES militārās operācijas kopējo izmaksu finanšu atsauces summa laikposmam no 2019. gada 1. janvāra līdz 2020. gada 31. decembrim ir EUR 11 777 000. Lēmuma (KĀDP) 2015/528 25. panta 1. punktā minētās finanšu atsauces summas procentuālā daļa ir noteikta 0 % apmērā.”;

                        4)

                        vienotajai rīcībai pievieno šādu pantu:

                           “14.a pants
                           Pārejas posma finanšu noteikumi

                              1.   No 2018. gada 1. septembra izdevumus, kas radušies 3. pantā ieceltajam ES operācijas komandierim un 4. panta 2. punktā izraudzītajai ES operācijas mītnes vietai, finansē saskaņā ar Lēmumu (KĀDP) 2015/528.

                              2.   Padome ar šo atļauj Spānijai un Francijai iepriekš finansēt kopējas izmaksas, kas radušās, ievērojot 1. punktu, un prasīt tās atlīdzināt saskaņā ar Padomes Lēmuma (KĀDP) 2015/528 27. pantu.”;

                        5)

                        vienotās rīcības 16. panta 3. punktu aizstāj ar šādu:

                           “3.   ES operācija beidzas 2020. gada 31. decembrī.”

            2. pants
            Šis lēmums stājas spēkā tā pieņemšanas dienā.

            Briselē, 2018. gada 30. jūlijā

                  Padomes vārdā –

                  priekšsēdētājs

               G. BLÜMEL

            (1)  Padomes Vienotā rīcība 2008/851/KĀDP (2008. gada 10. novembris) par Eiropas Savienības militāro operāciju ar mērķi palīdzēt Somālijas piekrastē novērst un apkarot pirātismu un bruņotas laupīšanas, un atturēt no šādiem nodarījumiem (OV L 301, 12.11.2008., 33. lpp.).

            (2)  Padomes Lēmums (KĀDP) 2016/2082 (2016. gada 28. novembris), ar kuru groza Vienoto rīcību 2008/851/KĀDP par Eiropas Savienības militāro operāciju ar mērķi palīdzēt Somālijas piekrastē novērst un apkarot pirātismu un bruņotas laupīšanas un atturēt no šādiem nodarījumiem (OV L 321, 29.11.2016., 53. lpp.).

            (3)  Padomes Lēmums (KĀDP) 2015/528 (2015. gada 27. marts), ar ko izveido mehānismu tādu Eiropas Savienības operāciju kopējo izmaksu finansēšanas pārvaldībai, kuras skar militārus vai aizsardzības aspektus (Athena), un ar ko atceļ Lēmumu 2011/871/KĀDP (OV L 84, 28.3.2015., 39. lpp.).


title: Padomes Lēmums (KĀDP) 2018/1084 (2018. gada 30. jūlijs), ar ko atjaunina to personu, grupu un vienību sarakstu, kurām piemēro 2., 3. un 4. pantu Kopējā nostājā 2001/931/KĀDP par konkrētu pasākumu īstenošanu cīņā pret terorismu, un ar ko atceļ Lēmumu (KĀDP) 2018/475

text:
                  31.7.2018

                  LV

                  Eiropas Savienības Oficiālais Vēstnesis

                  L 194/144

         PADOMES LĒMUMS (KĀDP) 2018/1084
         (2018. gada 30. jūlijs),
         ar ko atjaunina to personu, grupu un vienību sarakstu, kurām piemēro 2., 3. un 4. pantu Kopējā nostājā 2001/931/KĀDP par konkrētu pasākumu īstenošanu cīņā pret terorismu, un ar ko atceļ Lēmumu (KĀDP) 2018/475
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 29. pantu,
         ņemot vērā Savienības Augstās pārstāves ārlietās un drošības politikas jautājumos priekšlikumu,
         tā kā:

                     (1)

                     Padome 2001. gada 27. decembrī pieņēma Kopējo nostāju 2001/931/KĀDP (1).

                     (2)

                     Padome 2018. gada 21. martā pieņēma Lēmumu (KĀDP) 2018/475 (2), ar ko atjaunina to personu, grupu un vienību sarakstu, kurām piemēro 2., 3. un 4. pantu Kopējā nostājā 2001/931/KĀDP (“saraksts”).

                     (3)

                     Saskaņā ar Kopējās nostājas 2001/931/KĀDP 1. panta 6. punktu ir regulāri jāpārskata personu, grupu un vienību vārdi un nosaukumi sarakstā, lai nodrošinātu pamatojumu to paturēšanai tajā.

                     (4)

                     Šajā lēmumā ir iekļauts tās pārskatīšanas rezultāts, ko Padome ir veikusi attiecībā uz tām personām, grupām un vienībām, kurām piemēro Kopējās nostājas 2001/931/KĀDP 2., 3. un 4. pantu.

                     (5)

                     Padome ir pārliecinājusies, ka Kopējās nostājas 2001/931/KĀDP 1. panta 4. punktā minētās kompetentās iestādes ir pieņēmušas lēmumus attiecībā uz visām sarakstā iekļautajām personām, grupām un vienībām, ciktāl tās ir bijušas iesaistītas terora aktos Kopējās nostājas 2001/931/KĀDP 1. panta 2. un 3. punkta nozīmē. Padome ir arī secinājusi, ka tām personām, grupām un vienībām, uz kurām attiecas Kopējās nostājas 2001/931/KĀDP 2., 3. un 4. pants, būtu jāturpina piemērot tajā paredzētos konkrētos ierobežojošos pasākumus.

                     (6)

                     Saraksts būtu attiecīgi jāatjaunina, un Lēmums (KĀDP) 2018/475 būtu jāatceļ,

               IR PIEŅĒMUSI ŠO LĒMUMU.

            1. pants
            To personu, grupu un vienību saraksts, kurām piemēro Kopējās nostājas 2001/931/KĀDP 2., 3. un 4. pantu, ir iekļauts šā lēmuma pielikumā.

            2. pants
            Lēmumu (KĀDP) 2018/475 atceļ.

            3. pants
            Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

            Briselē, 2018. gada 30. jūlijā

                  Padomes vārdā –

                  priekšsēdētājs

               G. BLÜMEL

            (1)  Padomes Kopējā nostāja 2001/931/KĀDP (2001. gada 27. decembris) par konkrētu pasākumu īstenošanu cīņā pret terorismu (OV L 344, 28.12.2001., 93. lpp.).

            (2)  Padomes Lēmums (KĀDP) 2018/475 (2018. gada 21. marts), ar ko atjaunina to personu, grupu un vienību sarakstu, kurām piemēro 2., 3. un 4. pantu Kopējā nostājā 2001/931/KĀDP par konkrētu pasākumu īstenošanu cīņā pret terorismu, un ar ko atceļ Lēmumu (KĀDP) 2017/1426 (OV L 79, 22.3.2018., 26. lpp.).

            PIELIKUMS

               Personu, grupu un vienību saraksts, kas ir minēts 1. pantā

            I.   PERSONAS

                        1.

                           ABDOLLAHI Hamed (jeb Mustafa Abdullahi), dzimis 11.8.1960. Irānā. Pases Nr.: D9004878.

                        2.

                           AL-NASSER, Abdelkarim Hussein Mohamed, dzimis Al Ihsa (Saūda Arābija), Saūda Arābijas pilsonis.

                        3.

                           AL YACOUB, Ibrahim Salih Mohammed, dzimis 16.10.1966. Tarut (Saūda Arābija), Saūda Arābijas pilsonis.

                        4.

                           ARBABSIAR Manssor (jeb Mansour Arbabsiar), dzimis 6.3.1955. vai 15.3.1955. Irānā. Irānas un ASV valstspiederīgais. Pases Nr.: C2002515 (Irāna); pases Nr.: 477845448 (ASV). Valstspiederīgā identitātes numurs: 07442833, derīguma termiņš līdz 15.3.2016. (ASV izdota transportlīdzekļa vadītāja apliecība).

                        5.

                           BOUYERI, Mohammed (jeb Abu ZUBAIR, jeb SOBIAR, jeb Abu ZOUBAIR), dzimis 8.3.1978. Amsterdamā (Nīderlande).

                        6.

                           EL HAJJ, Hassan, dzimis 22.3.1988. Zaghdraiya, Sidon, Libānā, Kanādas pilsonis. Pases Nr.: JX446643 (Kanāda).

                        7.

                           IZZ-AL-DIN, Hasan (jeb GARBAYA, Ahmed, jeb SA-ID, jeb SALWWAN, Samir), Libāna, dzimis 1963. gadā Libānā, Libānas pilsonis.

                        8.

                           MELIAD, Farah, dzimis 5.11.1980. Sidnejā (Austrālija), Austrālijas pilsonis. Pases Nr.: M2719127 (Austrālija).

                        9.

                           MOHAMMED, Khalid Shaikh (jeb ALI, Salem, jeb BIN KHALID, Fahd Bin Adballah, jeb HENIN, Ashraf Refaat Nabith, jeb WADOOD, Khalid Adbul), dzimis 14.4.1965. vai 1.3.1964. Pakistānā. Pases Nr.: 488555.

                        10.

                           ȘANLI, Dalokay (jeb Sinan), dzimis 13.10.1976. Pülümür (Turcija).

                        11.

                           SHAHLAI Abdul Reza (jeb Abdol Reza Shala'i, jeb Abd-al Reza Shalai, jeb Abdorreza Shahlai, jeb Abdolreza Shahla'i, jeb Abdul-Reza Shahlaee, jeb Hajj Yusef, jeb Haji Yusif, jeb Hajji Yasir, jeb Hajji Yusif, jeb Yusuf Abu-al-Karkh), dzimis aptuveni 1957. gadā Irānā. Adreses: 1) Kermanshah, Irāna; 2) Mehran militārā bāze, Ilam province, Irāna.

                        12.

                           SHAKURI, Ali Gholam, dzimis aptuveni 1965. gadā Teherānā, Irāna.

                        13.

                           SOLEIMANI Qasem (jeb Ghasem Soleymani, jeb Qasmi Sulayman, jeb Qasem Soleymani, jeb Qasem Solaimani, jeb Qasem Salimani, jeb Qasem Solemani, jeb Qasem Sulaimani, jeb Qasem Sulemani), dzimis 1957. gada 11. martā Irānā. Irānas valstspiederīgais. Pases Nr.: 008827 (Irānas diplomātiskā), izdota 1999. gadā. Pakāpe: ģenerālmajors.

                  II.   GRUPAS UN VIENĪBAS

                        1.

                           Abu Nidal Organisation – ANO (jeb Fatah Revolutionary Council, jeb Arab Revolutionary Brigades, jeb Black September, jeb Revolutionary Organisation of Socialist Muslims).

                        2.

                           Al-Aqsa Martyrs' Brigade.

                        3.

                           Al-Aqsa e.V.

                        4.

                           Babbar Khalsa.

                        5.

                           Communist Party of the Philippines, arī New People's Army – NPA, Filipīnas.

                        6.

                           Gama'a al-Islamiyya (jeb Al-Gama'a al-Islamiyya) (Islamic Group – IG).

                        7.

                           İslami Büyük Doğu Akıncılar Cephesi – IBDA-C (Great Islamic Eastern Warriors Front).

                        8.

                           Hamas, arī Hamas-Izz al-Din al-Qassem.

                        9.

                           Hizballah Military Wing (jeb Hezbollah Military Wing, jeb Hizbullah Military Wing, jeb Hizbollah Military Wing, jeb Hezballah Military Wing, jeb Hisbollah Military Wing, jeb Hizbu'llah Military Wing, jeb Hizb Allah Military Wing, jeb Jihad Council (un visas vienības tā pakļautībā, tostarp Ārējās drošības organizācija (External Security Organisation)).

                        10.

                           Hizbul Mujahideen – HM.

                        11.

                           Khalistan Zindabad Force – KZF.

                        12.

                           Kurdistan Workers' Party – PKK (jeb KADEK, jeb KONGRA-GEL).

                        13.

                           Liberation Tigers of Tamil Eelam – LTTE.

                        14.

                           Ejército de Liberación Nacional (National Liberation Army).

                        15.

                           Palestinian Islamic Jihad – PIJ.

                        16.

                           Popular Front for the Liberation of Palestine – PFLP.

                        17.

                           Popular Front for the Liberation of Palestine – General Command (jeb PFLP – General Command).

                        18.

                           Devrimci Halk Kurtuluș Partisi-Cephesi – DHKP/C (jeb Devrimci Sol (Revolutionary Left), jeb Dev Sol) (Revolutionary People's Liberation Army/Front/Party).

                        19.

                           Sendero Luminoso – SL (Shining Path).

                        20.

                           Teyrbazen Azadiya Kurdistan – TAK (jeb Kurdistan Freedom Falcons, jeb Kurdistan Freedom Hawks).


title: Padomes Lēmums (KĀDP) 2018/1085 (2018. gada 30. jūlijs), ar ko groza Lēmumu 2014/145/KĀDP par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība

text:
                  31.7.2018

                  LV

                  Eiropas Savienības Oficiālais Vēstnesis

                  L 194/147

         PADOMES LĒMUMS (KĀDP) 2018/1085
         (2018. gada 30. jūlijs),
         ar ko groza Lēmumu 2014/145/KĀDP par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 29. pantu,
         ņemot vērā Padomes Lēmumu 2014/145/KĀDP (2014. gada 17. marts) par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība (1), un jo īpaši tā 3. panta 1. punktu,
         ņemot vērā Savienības Augstās pārstāves ārlietās un drošības politikas jautājumos priekšlikumu,
         tā kā:

                     (1)

                     Padome 2014. gada 17. martā pieņēma Lēmumu 2014/145/KĀDP.

                     (2)

                     Ņemot vērā Savienības neatzīšanas politiku attiecībā uz nelikumīgo Krimas un Sevastopoles aneksiju, Padome uzskata Kerčas tilta būvniecību par vēl vienu darbību, ar ko tiek grauta Ukrainas teritoriālā integritāte, suverenitāte un neatkarība.

                     (3)

                     Šā tilta būvniecība un oficiālā atklāšana 2018. gada 15. maijā ir būtiski simboliski pasākumi, ar ko Krievijas Federācija konsolidē kontroli pār nelikumīgi anektēto Krimu un Sevastopoli un vēl vairāk izolē pussalu no Ukrainas.

                     (4)

                     Ņemot vērā minēto, tādu personu, vienību un struktūru sarakstā, kurām piemēro ierobežojošus pasākumus, kā izklāstīts Lēmuma 2014/145/KĀDP pielikumā, būtu jāiekļauj papildu vienības.

                     (5)

                     Attiecīgi būtu jāgroza Lēmuma 2014/145/KĀDP pielikums,

               IR PIEŅĒMUSI ŠO LĒMUMU.

            1. pants
            Šā lēmuma pielikumā uzskaitītās vienības pievieno vienību sarakstam, kas iekļauts Lēmuma 2014/145/KĀDP pielikumā.

            2. pants
            Šī regula stājas spēkā dienā, kad to publicē Eiropas Savienības Oficiālajā Vēstnesī.

            Briselē, 2018. gada 30. jūlijā

                  Padomes vārdā –

                  priekšsēdētājs

               G. BLÜMEL

            (1)  OV L 78, 17.3.2014., 16. lpp.

            PIELIKUMS
            Lēmuma 1. pantā minēto vienību saraksts:

                           Vārds

                           Identifikācijas informācija

                           Pamatojums

                           Sarakstā iekļaušanas datums

                           “42.

                              AO ‘Institute Giprostroymost – Saint-Petersburg’

                              АО Институт Гипростроймост – Санкт-Петербург

                           Adrese:

                                          7 Yablochkova street,

                                          St. Petersburg,

                                          197198 Krievija

                                       Interneta vietne: http://gpsm.ru

                                       E-pasts: office@gpsm.ru

                           Institūts AO ‘Institute Giprostroymost – Saint-Petersburg’ ir piedalījies Kerčas (Kerch) tilta būvniecībā, izstrādājot tilta konstrukciju, kas Krieviju savieno ar nelikumīgi anektēto Krimas pussalu. Tādējādi tas atbalsta nelikumīgi anektētās Krimas pussalas konsolidāciju Krievijas Federācijā, kas savukārt vēl vairāk grauj teritoriālo integritāti, suverenitāti un neatkarību.

                           31.7.2018.

                           43.

                              PJSC Mostotrest

                              ПАО Мостотрест

                           Adrese:

                                          6 Barklaya street,

                                          Bld. 5 Moscow,

                                          121087, Krievija

                              PJSC Mostotrest ir aktīvi piedalījies Kerčas tilta būvniecībā ar valsts līgumu minētā tilta uzturēšanai, kurš Krieviju savieno ar nelikumīgi anektēto Krimas pussalu. Turklāt vienība ir tādas fiziskas personas (Arkady Rotenberg) īpašumā, kura jau ir iekļauta sarakstā par tās darbībām, kas grauj Ukrainas suverenitāti (persona Nr. 92 šajā pielikumā). Tāpēc uzņēmums atbalsta nelikumīgi anektētās Krimas pussalas konsolidāciju ar Krievijas Federāciju, kas savukārt vēl vairāk grauj Ukrainas teritoriālo integritāti, suverenitāti un neatkarību.

                           31.7.2018.

                           44.

                              JSC Zaliv Shipyard

                              Судостроительный завод “Залив”

                           Adrese:

                                          4 Tankistov street,

                                          298310 Kerch,

                                       Krima

                                       Interneta vietne: http://zalivkerch.com

                              JSC Zaliv Shipyard ir aktīvi piedalījies jaunās dzelzceļa līnijas būvniecībā, kura ved uz Kerčas tiltu, kas Krieviju savieno ar nelikumīgi anektēto Krimas pussalu. Tāpēc tas atbalsta nelikumīgi anektētās Krimas pussalas konsolidāciju ar Krievijas Federāciju, kas savukārt grauj Ukrainas teritoriālo integritāti, suverenitāti un neatkarību.

                           31.7.2018.

                           45.

                              Stroygazmontazh Corporation (SGM Group)

                              ООО Стройгазмонтаж

                              (груп СГМ)

                           Adrese:

                                          Prospect Vernadskogo 53,

                                          Moscow,

                                          119415, Krievija

                                       Interneta vietne: www.ooosgm.com

                              Stroygazmontazh Corporation (SGM Group) ir aktīvi piedalījies Kerčas tilta būvniecībā ar valsts līgumu minētā tilta būvniecībai, kurš Krieviju savieno ar nelikumīgi anektēto Krimas pussalu.
                           Turklāt vienība ir tādas fiziskas personas (Arkady Rotenberg) īpašumā, kura jau ir iekļauta sarakstā par tās darbībām, kas grauj Ukrainas suverenitāti (persona Nr. 92 šajā pielikumā). Tāpēc uzņēmums atbalsta nelikumīgi anektētās Krimas pussalas konsolidāciju ar Krievijas Federāciju, kas savukārt grauj Ukrainas teritoriālo integritāti, suverenitāti un neatkarību.

                           31.7.2018.

                           46.

                              Stroygazmontazh Most OOO

                              OOO Стройгазмонтаж-Мост

                           Adrese:

                                          Barklaya street 6, building 7, Moscow,

                                          121087, Krievija

                                 Reģistrācijas ID: 1157746088170
                           Nodokļu ID Nr. 7730018980
                           Interneta vietne: http://kerch-most.ru/tag/sgam-most
                           E-pasts: kerch-most@yandex.ru

                              Stroygazmontazh Most OOO ir galvenā līgumslēdzēja Stroygazmontazh meitasuzņēmums, kas pārvalda projektu tilta būvniecībai pāri Kerčas jūras šaurumam. Turklāt vienība ir tādas fiziskas personas (Arkady Rotenberg) īpašumā, kura jau ir iekļauta sarakstā par tās darbībām, kas grauj Ukrainas suverenitāti (persona Nr. 92 šajā pielikumā). Tāpēc uzņēmums atbalsta nelikumīgi anektētās Krimas pussalas konsolidāciju ar Krievijas Federāciju, kas savukārt vēl vairāk grauj Ukrainas teritoriālo integritāti, suverenitāti un neatkarību.

                           31.7.2018.

                           47.

                              CJSC VAD

                              AKTSIONERNOE OBSHCHESTVO VAD

                              АО «ВАД»

                           Adrese:

                              133, Chernyshevskogo street, Vologda, Vologodskaya Oblast 160019, Krievija

                              122 Grazhdanskiy Prospect, suite 5, Liter A, St. Petersburg 195267, Krievija
                           Reģistrācijas ID: 1037804006811 (Krievija)
                           Nodokļu ID Nr. 7802059185
                           Interneta vietne: www.zaovad.com
                           E-pasts: office@zaovad.com

                              CJSC VAD ir galvenais līgumslēdzējs attiecībā uz Tavridas (Tavrida) automaģistrāles būvniecību Krimā, attiecībā uz ceļu braukšanai pāri Kerčas tiltam un tā pievadceļu būvniecību. Tavridas automaģistrāle nodrošinās transporta pieejamību uz Krimu, izmantojot tādu nesen izbūvētu autoceļu sistēmu, kuri galvenokārt kalpo savienojumam ar Kerčas tiltu. Tāpēc CJSC VAD atbalsta nelikumīgi anektētās Krimas pussalas konsolidāciju ar Krievijas Federāciju, kas savukārt vēl vairāk grauj Ukrainas teritoriālo integritāti, suverenitāti un neatkarību.

                           31.7.2018.”


Komisijas 08.08.2018. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9018 - Cerberus / WFS) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 24.08.2018. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9027 - Fosun International Limited / FFT Gesellschaft mbH) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


Komisijas 23.08.2018. Lēmums, ar ko koncentrāciju atzīst par saderīgu ar kopējo tirgu (Lieta Nr. COMP/M.9058 - Sonae SGPS, SA / Sonae Sierra SGPS, SA) saskaņā ar Padomes Regulu (EK) Nr. 139/2004 (Autentisks ir tikai teksts angļu valodā)


title: Komisijas Lēmums (ES) 2017/2172 (2017. gada 20. novembris), ar ko Lēmumu 2010/670/ES groza attiecībā uz to, kā izlietojami neizmaksātie ieņēmumi no pirmā uzaicinājuma iesniegt priekšlikumus (izziņots ar dokumenta numuru C(2017) 7656)

text:
               22.11.2017

               LV

               Eiropas Savienības Oficiālais Vēstnesis

               L 306/24

         KOMISIJAS LĒMUMS (ES) 2017/2172
   (2017. gada 20. novembris),
   ar ko Lēmumu 2010/670/ES groza attiecībā uz to, kā izlietojami neizmaksātie ieņēmumi no pirmā uzaicinājuma iesniegt priekšlikumus

         (izziņots ar dokumenta numuru C(2017) 7656)

   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 13. oktobra Direktīvu 2003/87/EK, ar kuru nosaka sistēmu siltumnīcas efektu izraisošo gāzu emisijas kvotu tirdzniecībai Kopienā un groza Padomes Direktīvu 96/61/EK (1), un jo īpaši tās 10.a panta 8. punktu,
   tā kā:

               (1)

               Ar Direktīvas 2003/87/EK 10.a panta 8. punktu ir izveidots mehānisms, ar ko, izmantojot jaunajām iekārtām atliktos, bet neiedalītos Savienības siltumnīcefekta gāzu emisijas kvotu tirdzniecības sistēmas (“ES ETS”) 300 miljonus kvotu, finansē komerciālus demonstrējumu projektus, kuru mērķis ir vidiski droša CO2 uztveršana un ģeoloģiska uzglabāšana (turpmāk “CCS demonstrējumu projekti”), un inovatīvu atjaunojamo energoresursu tehnoloģiju demonstrējumu projektus (turpmāk “RES demonstrējumu projekti”).

               (2)

               Savā Lēmumā 2010/670/ES (2) Komisija noteica noteikumus un kritērijus šādu projektu atlasīšanai un īstenošanai un pamatprincipus kvotu monetizācijai un ieņēmumu pārvaldībai.

               (3)

               2014. gada vidū pirmā un otrā uzaicinājuma iesniegt priekšlikumus rezultātā finansējums bija piešķirts 39 RES un CCS demonstrējumu projektiem 20 ES dalībvalstīs. Tomēr, ņemot vērā sarežģītos ekonomiskos apstākļus pasaulē un ES, daži no 20 projektiem, kam tika piešķirts atbalsts pirmajā uzaicinājumā iesniegt priekšlikumus, saskārās ar grūtībām iegūt pietiekamu pašu kapitālu vai piesaistīt papildu finansējuma devējus. Tā rezultātā 2016. gada 31. decembrī galīgie investīciju lēmumi saskaņā ar Lēmuma 2010/670/ES 9. pantu tika pieņemti par 14 projektiem un vismaz EUR 436 miljoni, kas tika piešķirti šajā pirmajā uzaicinājumā iesniegt priekšlikumus atbalstītajiem projektiem, nav izmantoti.

               (4)

               Neizmaksātais finansējums būtu jāizmanto, lai tieši finansētu projektus, kas ietilpst Direktīvas 2003/87/EK 10.a panta 8. punktā definētajā piemērošanas jomā. Turklāt, ņemot vērā specifiku, kas piemīt ārkārtīgi inovatīvajiem atjaunojamo energoresursu un CCS demonstrējumu projektiem, daļa no finansējuma būtu jāsniedz dotāciju veidā.

               (5)

               Lai kāpinātu investīcijas šajos ārkārtīgi inovatīvajos ES enerģētikas sektora projektos, kurus Komisija atzinusi par prioritāti savā paziņojumā “Paātrināt inovāciju tīras enerģijas jomā” (3), neizmaksātie ieņēmumi no pirmā uzaicinājuma iesniegt priekšlikumus būtu nekavējoties prioritāri jāpārvirza, izmantojot programmas “Apvārsnis 2020” (4) mehānismu “InnovFin EDP”. Šis atbalsts papildinātu esošo un paredzamo finansiālo atbalstu, piemēram, programmas “Apvārsnis 2020” dotācijas.

               (6)

               Lai kāpinātu investīcijas šajos ārkārtīgi inovatīvajos projektos transporta sektorā, atbalsttiesīgajiem projektiem būtu jāveicina tikai inovatīvs, atkārtojams un mērogojams atjaunojamo energoresursu izmantojums, izmantojot Eiropas infrastruktūras savienošanas instrumenta (5) parāda instrumentu transporta sektorā.

               (7)

               Par tiesīgiem pieteikties uz finansējumu no attiecīgā finanšu instrumenta tiks uzskatīti projekti, kuriem piešķirts atbalsts pirmajā vai otrajā uzaicinājumā iesniegt priekšlikumus, par kuriem pieņemti galīgie investīciju lēmumi un kuru īstenošana ir sākta.

               (8)

               Lai veicinātu plašu sabiedrības informētību par attiecīgajiem finanšu instrumentiem, Komisija un Eiropas Investīciju bankas grupa turpinās regulāri rīkot specializētus tehniskos darbseminārus dalībvalstīm un projektu sponsoriem.

               (9)

               Komisija pietiekami savlaicīgi ziņos Klimata pārmaiņu komitejai par to, kā virzās attiecīgo Komisijas un Eiropas Investīciju bankas savstarpējo deleģēšanas nolīgumu izstrāde, jo īpaši par saistītajiem atbalsttiesīguma kritērijiem, attiecīgo finanšu instrumentu īstenošanu, jo sevišķi plānoto projektu īpatnībām, projektu pieteikumu novērtējumu, un, visbeidzot, par pārvirzīto ieņēmumu izmantojumu, un ņems vērā dalībvalstu viedokļus.

               (10)

               Šajā lēmumā paredzētie pasākumi ir saskaņā ar Klimata pārmaiņu komitejas atzinumu,

         IR PIEŅĒMUSI ŠO LĒMUMU.
   1. pants
   Lēmumu 2010/670/ES groza šādi:

               1)

               lēmuma 2. pantā pievieno šādu 4. punktu:
               “4.   Visi neizmaksātie ieņēmumi no pirmā uzaicinājuma iesniegt priekšlikumus ir pieejami vienreizīgu, inovatīvu, atkārtojamu un plašā mērogā demonstrēšanai gatavu CCS un RES demonstrējumu projektu atbalstam, izmantojot attiecīgos Eiropas Investīciju bankas grupas pārvaldītos finanšu instrumentus, no kuriem prioritāri ir mehānisms “InnovFin EDP” un Eiropas infrastruktūras savienošanas instrumenta parāda instruments transporta sektorā.
               Šo ieņēmumu izmantošanai nepiemēro iepriekšējo punktu, 6. un 8. pantu, 11. panta 1. līdz 5. punktu, 11. panta 6. punkta pirmo un otro daļu un 13. pantu.
               Komisija pietiekami savlaicīgi ziņo Klimata pārmaiņu komitejai par to, kā virzās attiecīgo Komisijas un Eiropas Investīciju bankas savstarpējo deleģēšanas nolīgumu izstrāde, jo īpaši par saistītajiem atbalsttiesīguma kritērijiem, attiecīgo finanšu instrumentu īstenošanu, jo sevišķi projektu plūsmas struktūru, projektu pieteikumu novērtējumu, un, visbeidzot, par pārvirzīto ieņēmumu izmantojumu, un ņem vērā dalībvalstu viedokļus.”;

               2.

               lēmuma 14. pantā pievieno šādu punktu:
               “Komisija regulāri ziņo Klimata pārmaiņu komitejai par 2. panta 4. punktā minēto ieņēmumu izmantojumu, tostarp pēc vajadzības ex ante informāciju par plānoto atbalstu projektiem un atbalsta daļu, kas jādara pieejama dotāciju veidā, projektu ģeogrāfisko sadalījumu, projektu mērogu un tehnoloģisko tvērumu, ex post informāciju par panākto progresu projektu realizācijā, CO2 emisiju aiztaupījumu, finansiālās sviras efektu, izpratnes veicināšanu un gūtajām mācībām.”

         2. pants
   Šis lēmums ir adresēts dalībvalstīm.

      Briselē, 2017. gada 20. novembrī

            Komisijas vārdā –

            Komisijas loceklis

         Miguel ARIAS CAÑETE

      (1)  OV L 275, 25.10.2003., 32. lpp.

      (2)  Komisijas 2010. gada 3. novembra Lēmums 2010/670/ES, ar ko nosaka kritērijus un pasākumus tādu komerciālu demonstrējumu projektu finansēšanai, kuru mērķis ir CO2 uztveršana un ģeoloģiska uzglabāšana videi drošā veidā, kā arī inovatīvu atjaunojamās enerģijas tehnoloģiju demonstrējumu projektu finansēšanai atbilstīgi sistēmai par siltumnīcas efektu izraisošo gāzu emisijas kvotu tirdzniecību Kopienā, kas izveidota ar Eiropas Parlamenta un Padomes Direktīvu 2003/87/EK (OV L 290, 6.11.2010., 39. lpp.).

      (3)  C(2016) 763 final.

      (4)  Padomes 2013. gada 3. decembra Lēmums 2013/743/ES, ar ko izveido īpašo programmu, ar kuru īsteno pētniecības un inovācijas pamatprogrammu “Apvārsnis 2020” (2014.–2020. gads), un atceļ Lēmumus 2006/971/EK, 2006/972/EK, 2006/973/EK, 2006/974/EK un 2006/975/EK (OV L 347, 20.12.2013., 965. lpp.).

      (5)  Eiropas Parlamenta un Padomes 2013. gada 11. decembra Regula (ES) Nr. 1316/2013, ar ko izveido Eiropas Infrastruktūras savienošanas instrumentu, groza Regulu (ES) Nr. 913/2010 un atceļ Regulu (EK) Nr. 680/2007 un Regulu (EK) Nr. 67/2010 (OV L 348, 20.12.2013., 129. lpp.).


title: Padomes Lēmums (ES) 2017/2171 (2017. gada 20. novembris) par finanšu iemaksām, kas jāveic dalībvalstīm, lai finansētu Eiropas Attīstības fondu, tostarp maksimālo gada iemaksas summu 2019. gadam, gada iemaksas summu 2018. gadam, pirmo maksājumu 2018. gadam un provizorisku un nesaistošu prognozi attiecībā uz gaidāmajām gada iemaksu summām 2020. un 2021. gadam

text:
               22.11.2017

               LV

               Eiropas Savienības Oficiālais Vēstnesis

               L 306/21

         PADOMES LĒMUMS (ES) 2017/2171
   (2017. gada 20. novembris)
   par finanšu iemaksām, kas jāveic dalībvalstīm, lai finansētu Eiropas Attīstības fondu, tostarp maksimālo gada iemaksas summu 2019. gadam, gada iemaksas summu 2018. gadam, pirmo maksājumu 2018. gadam un provizorisku un nesaistošu prognozi attiecībā uz gaidāmajām gada iemaksu summām 2020. un 2021. gadam
   EIROPAS SAVIENĪBAS PADOME,
   ņemot vērā Līgumu par Eiropas Savienību un Līgumu par Eiropas Savienības darbību,
   ņemot vērā Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses, kas noslēgts 2000. gada 23. jūnijā Kotonū (1), ar grozījumiem (“ĀKK un EK partnerattiecību nolīgums”),
   ņemot vērā Padomē sanākušo Eiropas Savienības dalībvalstu valdību pārstāvju Iekšējo nolīgumu par Eiropas Savienības palīdzības finansēšanu atbilstīgi daudzgadu finanšu shēmai laikposmam no 2014. gada līdz 2020. gadam saskaņā ar ĀKK un ES Partnerattiecību nolīgumu un par finansiālas palīdzības piešķiršanu aizjūras zemēm un teritorijām, kurām piemēro Līguma par Eiropas Savienības darbību ceturto daļu (2) (“Iekšējais nolīgums”), un jo īpaši tā 7. panta 2. punktu,
   ņemot vērā Padomes Regulu (ES) 2015/323 (2015. gada 2. marts) par finanšu regulu, ko piemēro 11. Eiropas Attīstības fondam (3) (“11. EAF finanšu regula”), un jo īpaši tās 21. panta 2. punktu,
   ņemot vērā Eiropas Komisijas priekšlikumu,
   tā kā:

               (1)

               Saskaņā ar 11. EAF finanšu regulas 21. panta 2. punktā noteikto procedūru Komisija līdz 2017. gada 15. oktobrim iesniedza priekšlikumu, norādot a) dalībvalstu Eiropas Attīstības fonda (EAF) maksimālo gada iemaksu summu 2019. gadam; b) dalībvalstu EAF gada iemaksu summu 2018. gadam; c) iemaksas pirmās daļas summu 2018. gadam; un d) provizorisku nesaistošu prognozi par gaidāmajām gada iemaksu summām 2020. un 2021. gadam.

               (2)

               Saskaņā ar 11. EAF finanšu regulas 52. pantu Eiropas Investīciju banka (EIB) 2017. gada 4. septembrī nosūtīja Komisijai atjauninātās saistību un maksājumu aplēses par tās pārvaldītajiem instrumentiem.

               (3)

               11. EAF finanšu regulas 22. panta 1. punktā ir noteikts, ka, aicinot veikt iemaksas, vispirms vienu pēc otras izlieto summas, kas pieejamas iepriekšējos EAF. Tāpēc būtu jāsniedz aicinājums veikt iemaksas Eiropas Investīciju bankai (saskaņā ar 10. EAF) un Eiropas Komisijai (saskaņā ar 11. EAF).

               (4)

               Padomes Lēmumā (ES) 2016/2026 (4) dalībvalstu EAF iemaksu gada maksimālā summa 2018. gadam Komisijai ir noteikta EUR 4 550 000 000 apmērā un EIB – EUR 250 000 000 apmērā.

               (5)

               Ar Padomes Lēmumu (ES) 2017/1206 (5) iemaksas ir samazinātas par summu EUR 200 000 000 no 8. un 9. EAF līdzekļiem, par kuriem saistības ir atceltas,

         IR PIEŅĒMUSI ŠO LĒMUMU.
   1. pants
   Dalībvalstu EAF iemaksu gada maksimālā summa 2019. gadam ar šo tiek noteikta EUR 4 900 000 000 apmērā. To sadala EUR 4 600 000 000 Komisijai un EUR 300 000 000 – EIB.
   2. pants
   Dalībvalstu EAF iemaksu gada summa 2018. gadam ar šo tiek noteikta EUR 4 800 000 000 apmērā. To sadala EUR 4 550 000 000 Komisijai un EUR 250 000 000 – EIB.
   3. pants
   Individuālās EAF iemaksas, ko dalībvalstis veic Komisijai un EIB kā pirmo maksājumu par 2018. gadu, ir norādītas šā lēmuma pielikumā iekļautajā tabulā.
   Minēto iemaksu maksājumus var apvienot ar korekcijām, kas izriet no iemaksu samazinājuma par summu EUR 200 000 000 apmērā no 8. un 9. EAF atbrīvotajiem līdzekļiem, saskaņā ar korekciju plānu, ko paziņojusi katra dalībvalsts.
   4. pants
   Provizoriska, nesaistoša prognoze attiecībā uz gaidāmo iemaksu gada summu 2020. gadam ar šo tiek noteikta EUR 4 600 000 000 Komisijai un EUR 300 000 000 EIB un 2021. gadam – EUR 4 700 000 000 Komisijai un EUR 300 000 000 EIB.
   5. pants
   Šis lēmums stājas spēkā tā pieņemšanas dienā.

      Briselē, 2017. gada 20. novembrī

            Padomes vārdā –

            priekšsēdētājs

         M. MAASIKAS

      (1)  OV L 317, 15.12.2000., 3. lpp.

      (2)  OV L 210, 6.8.2013., 1. lpp.

      (3)  OV L 58, 3.3.2015., 17. lpp.

      (4)  Padomes Lēmums (ES) 2016/2026 (2016. gada 15. novembris) par finanšu iemaksām, kas jāveic dalībvalstīm, lai finansētu Eiropas Attīstības fondu, tostarp maksimālo gada iemaksas summu 2018. gadam, gada iemaksas summu 2017. gadam, pirmo maksājumu 2017. gadam un provizorisku un nesaistošu prognozi attiecībā uz gaidāmajām gada iemaksu summām 2019. un 2020. gadam (OV L 313, 19.11.2016., 25. lpp.).

      (5)  Padomes Lēmums (ES) 2017/1206 (2017. gada 4. jūlijs) par finanšu iemaksām, kas jāveic dalībvalstīm, lai finansētu Eiropas Attīstības fondu, tostarp otro maksājumu 2017. gadam (OV L 173, 6.7.2017., 15. lpp.).

      PIELIKUMS

                  DALĪBVALSTIS

                  10. EAF sadalījums %

                  11. EAF sadalījums %

                  1. maksājums 2018. gadā (EUR)

                  Kopā

                  Komisija 11. EAF

                  EIB 10. EAF

                  BEĻĢIJA

                  3,53

                  3,24927

                  66 610 035,00

                  5 295 000,00

                  71 905 035,00

                  BULGĀRIJA

                  0,14

                  0,21853

                  4 479 865,00

                  210 000,00

                  4 689 865,00

                  ČEHIJAS REPUBLIKA

                  0,51

                  0,79745

                  16 347 725,00

                  765 000,00

                  17 112 725,00

                  DĀNIJA

                  2,00

                  1,98045

                  40 599 225,00

                  3 000 000,00

                  43 599 225,00

                  VĀCIJA

                  20,50

                  20,57980

                  421 885 900,00

                  30 750 000,00

                  452 635 900,00

                  IGAUNIJA

                  0,05

                  0,08635

                  1 770 175,00

                  75 000,00

                  1 845 175,00

                  ĪRIJA

                  0,91

                  0,94006

                  19 271 230,00

                  1 365 000,00

                  20 636 230,00

                  GRIEĶIJA

                  1,47

                  1,50735

                  30 900 675,00

                  2 205 000,00

                  33 105 675,00

                  SPĀNIJA

                  7,85

                  7,93248

                  162 615 840,00

                  11 775 000,00

                  174 390 840,00

                  FRANCIJA

                  19,55

                  17,81269

                  365 160 145,00

                  29 325 000,00

                  394 485 145,00

                  HORVĀTIJA

                  0,00

                  0,22518

                  4 616 190,00

                  0,00

                  4 616 190,00

                  ITĀLIJA

                  12,86

                  12,53009

                  256 866 845,00

                  19 290 000,00

                  276 156 845,00

                  KIPRA

                  0,09

                  0,11162

                  2 288 210,00

                  135 000,00

                  2 423 210,00

                  LATVIJA

                  0,07

                  0,11612

                  2 380 460,00

                  105 000,00

                  2 485 460,00

                  LIETUVA

                  0,12

                  0,18077

                  3 705 785,00

                  180 000,00

                  3 885 785,00

                  LUKSEMBURGA

                  0,27

                  0,25509

                  5 229 345,00

                  405 000,00

                  5 634 345,00

                  UNGĀRIJA

                  0,55

                  0,61456

                  12 598 480,00

                  825 000,00

                  13 423 480,00

                  MALTA

                  0,03

                  0,03801

                  779 205,00

                  45 000,00

                  824 205,00

                  NĪDERLANDE

                  4,85

                  4,77678

                  97 923 990,00

                  7 275 000,00

                  105 198 990,00

                  AUSTRIJA

                  2,41

                  2,39757

                  49 150 185,00

                  3 615 000,00

                  52 765 185,00

                  POLIJA

                  1,30

                  2,00734

                  41 150 470,00

                  1 950 000,00

                  43 100 470,00

                  PORTUGĀLE

                  1,15

                  1,19679

                  24 534 195,00

                  1 725 000,00

                  26 259 195,00

                  RUMĀNIJA

                  0,37

                  0,71815

                  14 722 075,00

                  555 000,00

                  15 277 075,00

                  SLOVĒNIJA

                  0,18

                  0,22452

                  4 602 660,00

                  270 000,00

                  4 872 660,00

                  SLOVĀKIJA

                  0,21

                  0,37616

                  7 711 280,00

                  315 000,00

                  8 026 280,00

                  SOMIJA

                  1,47

                  1,50909

                  30 936 345,00

                  2 205 000,00

                  33 141 345,00

                  ZVIEDRIJA

                  2,74

                  2,93911

                  60 251 755,00

                  4 110 000,00

                  64 361 755,00

                  APVIENOTĀ KARALISTE

                  14,82

                  14,67862

                  300 911 710,00

                  22 230 000,00

                  323 141 710,00

                  KOPĀ ES-28

                  100,00

                  100,00

                  2 050 000 000,00

                  150 000 000,00

                  2 200 000 000,00


title: Padomes Lēmums (ES) 2017/2182 (2017. gada 20. novembris) par to, lai Eiropas Savienības vārdā parakstītu Nolīgumu vēstuļu apmaiņas veidā starp Eiropas Savienību un Norvēģijas Karalisti par lauksaimniecības produktu tirdzniecības papildu preferencēm

text:
               24.11.2017

               LV

               Eiropas Savienības Oficiālais Vēstnesis

               L 309/1

         PADOMES LĒMUMS (ES) 2017/2182
   (2017. gada 20. novembris)
   par to, lai Eiropas Savienības vārdā parakstītu Nolīgumu vēstuļu apmaiņas veidā starp Eiropas Savienību un Norvēģijas Karalisti par lauksaimniecības produktu tirdzniecības papildu preferencēm
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar 218. panta 5. punktu,
   ņemot vērā Eiropas Komisijas priekšlikumu,
   tā kā:

               (1)

               Līguma par Eiropas Ekonomikas zonu (“EEZ līgums”) 19. pantā paredzēts, ka Līgumslēdzējas puses apņemas turpināt savus centienus ar mērķi panākt lauksaimniecības produktu tirdzniecības pakāpenisku liberalizāciju.

               (2)

               Padome 2014. gada 18. novembrī pilnvaroja Komisiju sākt sarunas ar Norvēģiju, lai saskaņā ar EEZ līguma 19. pantu panāktu lauksaimniecības produktu divpusējās tirdzniecības lielāku liberalizāciju. Sarunas tika sekmīgi noslēgtas, un 2017. gada 5. aprīlī tika parafēts Nolīgums vēstuļu apmaiņas veidā starp Eiropas Savienību un Norvēģijas Karalisti par lauksaimniecības produktu tirdzniecības papildu preferencēm (“nolīgums”).

               (3)

               Tādēļ nolīgums būtu jāparaksta Savienības vārdā, ņemot vērā tā noslēgšanu,

         IR PIEŅĒMUSI ŠO LĒMUMU.
   1. pants
   Ar šo atļauj Savienības vārdā parakstīt Nolīgumu vēstuļu apmaiņas veidā starp Eiropas Savienību un Norvēģijas Karalisti par lauksaimniecības produktu tirdzniecības papildu preferencēm, ņemot vērā minētā nolīguma noslēgšanu (1).
   2. pants
   Ar šo Padomes priekšsēdētājs tiek pilnvarots norīkot personu vai personas, kas tiesīgas Savienības vārdā parakstīt nolīgumu.
   3. pants
   Šis lēmums stājas spēkā tā pieņemšanas dienā.

      Briselē, 2017. gada 20. novembrī

            Padomes vārdā –

            priekšsēdētājs

         M. MAASIKAS

      (1)  Nolīguma teksts tiks publicēts Oficiālajā Vēstnesī kopā ar lēmumu par tā noslēgšanu.


               24.11.2017

               LV

               Eiropas Savienības Oficiālais Vēstnesis

               C 399/204

         P8_TA(2015)0436
   Pieprasījums atcelt Georgios Kyrtsos imunitāti
   Eiropas Parlamenta 2015. gada 15. decembra lēmums par pieprasījumu atcelt Georgios Kyrtsos imunitāti (2015/2238(IMM))
   (2017/C 399/26)

      Eiropas Parlaments,

               —

               ņemot vērā pieprasījumu atcelt Georgios Kyrtsos imunitāti, kuru Grieķijas Augstākās tiesas prokuratūra nosūtījusi 2015. gada 21. jūlijā saistībā ar Atikas austrumdaļas Darba inspekcijas sūdzību par darba algas neizmaksāšanu (1), par kuru paziņots plenārsēdē 2015. gada 9. septembrī.

               —

               ņemot vērā to, ka Georgios Kyrtsos atteicās no savām tiesībām tikt uzklausītam saskaņā ar Reglamenta 9. panta 5. punktu,

               —

               ņemot vērā 7. protokola par privilēģijām un imunitāti Eiropas Savienībā 8. un 9. pantu, kā arī 1976. gada 20. septembra Akta par Eiropas Parlamenta deputātu ievēlēšanu tiešās vispārējās vēlēšanās 2. panta 20. punktu,

               —

               ņemot vērā Eiropas Savienības Tiesas 1964. gada 12. maija, 1986. gada 10. jūlija, 2008. gada 15. un 21. oktobra, 2010. gada 19. marta, 2011. gada 6. septembra un 2013. gada 17. janvāra spriedumus (2),

               —

               ņemot vērā Grieķijas Republikas Konstitūcijas 62. pantu,

               —

               ņemot vērā Reglamenta 5. panta 2. punktu, 6. panta 1. punktu un 9. pantu,

               —

               ņemot vērā Juridiskās komitejas ziņojumu (A8-0358/2015),

               A.

               tā kā Grieķijas Augstākās tiesas prokurora vietnieks ir pieprasījis atcelt Eiropas Parlamenta deputāta Georgios Kyrtsos imunitāti saistībā ar iespējamu juridisku vēršanos pret pārkāpumu, ko viņš esot izdarījis;

               B.

               tā kā saskaņā ar 7. protokola par privilēģijām un imunitāti Eiropas Savienībā 9. pantu Eiropas Parlamenta locekļiem savā valstī ir imunitāte, ko piešķir attiecīgās valsts parlamenta locekļiem;

               C.

               tā kā Grieķijas Republikas konstitūcijas 62. pantā ir noteikts, ka parlamenta deputātus parlamentārā sasaukuma laikā nedrīkst saukt pie atbildības, aizturēt, ieslodzīt vai kā citādi ierobežot viņu brīvību, ja nav iepriekš saņemta parlamenta atļauja;

               D.

               tā kā pret Georgios Kyrtsos tiek izvirzīti prasījumi saistībā ar to, ka viņš nav izmaksāju daļu no algas vienam no viņa bijušajiem nodarbinātajiem;

               E.

               tā kā šī apsūdzība ir saistīta ar bijušā nodarbinātā tādās divās laikrakstu izdošanas firmās 2013. gada algas daļu, kuru vadītājs tajā laikā bijis Georgios Kyrtsos, un ir vērsta pret Georgios Kyrtsos kā šo firmu vadītāju;

               F.

               tā kā iespējamajam nodarījumam pavisam noteikti nav nekāda sakara ar Georgios Kyrtsos kā Eiropas Parlamenta deputāta darbību, tas drīzāk ir saistīts ar viņa iepriekšējo amatu, kad viņš bija divu laikrakstu izdošanas firmu vadītājs;

               G.

               tā kā viņš netiek saukts pie atbildības par viedokļiem, kurus viņš ir paudis, vai balsojumiem, kurus ir veicis, pildot Eiropas Parlamenta deputāta pienākumus 7. protokola par privilēģijām un imunitāti Eiropas Savienībā 8. panta izpratnē;

               H.

               tā kā nav pamata aizdomām par to, ka nolūka ierosināt kriminālprocesu pamatā ir vēlme kaitēt deputāta politiskajai darbībai (fumus persecutionis), ņemot vērā, ka kriminālprocesu ierosināja vairākus gadus pirms tam, kad Georgios Kyrtsos sāka pildīt Eiropas Parlamenta deputāta amatu,

               1.

               nolemj atcelt Georgios Kyrtsos deputāta imunitāti;

               2.

               uzdod priekšsēdētājam šo lēmumu un atbildīgās komitejas ziņojumu nekavējoties nosūtīt Grieķijas iestādēm.

      (1)  Atsauces dokuments: ABM:IB/2014/8927.

      (2)  Tiesas 1964. gada 12. maija spriedums, Wagner/Fohrmann un Krier, 101/63, ECLI:EU:C:1964:28; Tiesas 1986. gada 10. jūlija spriedums, Wybot/Faure u. c., 149/85, ECLI:EU:C:1986:310; Vispārējās tiesas 2008. gada 15. oktobra spriedums, Mote/Parlaments, T-345/05, ECLI:EU:T:2008:440; Tiesas 2008. gada 21. oktobra spriedumi, Marra/De Gregorio un Clemente, C-200/07 un C-201/07, ECLI:EU:C:2008:579; Tiesas 2010. gada 19. marta spriedums, Gollnisch/Parlaments, T-42/06, ECLI:EU:T:2010:102; Tiesas 2011. gada 6. septembra spriedums, Patriciello, C-163/10, ECLI: EU:C:2011:543; Vispārējās tiesas 2013. gada 17. janvāra spriedumi, Gollnisch/Parlaments, T-346/11 un T-347/11, ECLI:EU:T:2013:23.


               24.11.2017

               LV

               Eiropas Savienības Oficiālais Vēstnesis

               C 399/235

         P8_TA(2015)0449
   Iebildumu neizteikšana pret deleģēto aktu: finanšu paraugregula publiskā un privātā sektora partnerības struktūrām
   Eiropas Parlamenta lēmums par iebildumu neizteikšanu pret Komisijas 2015. gada 30. oktobra deleģēto regulu, ar ko groza Deleģēto regulu (ES) Nr. 110/2014 par finanšu paraugregulu publiskā un privātā sektora partnerības struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 209. pantā (C(2015)07554 – 2015/2940(DEA))
   (2017/C 399/48)

      Eiropas Parlaments,

               —

               ņemot vērā Komisijas deleģēto regulu (C(2015)07554),

               —

               ņemot vērā Komisijas 2015. gada 12. novembra vēstuli, kurā tā lūdz paziņot, ka Parlaments neizteiks iebildumus pret deleģēto regulu,

               —

               ņemot vērā Budžeta komitejas un Budžeta kontroles komitejas 2015. gada 27. novembra vēstuli Komiteju priekšsēdētāju konferences priekšsēdētājam,

               —

               ņemot vērā Līguma par Eiropas Savienības darbību 290. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (1), un jo īpaši tās 210. pantu,

               —

               ņemot vērā Eiropas Parlamenta un Padomes 2015. gada 28. oktobra Regulu (ES, Euratom) 2015/1929, ar kuru groza Regulu (ES, Euratom) Nr. 966/2012 (2),

               —

               ņemot vērā Budžeta komitejas un Budžeta kontroles komitejas ieteikumu lēmumam,

               —

               ņemot vērā Reglamenta 105. panta 6. punktu,

               —

               ņemot vērā to, ka netika izteikti iebildumi tā Reglamenta 105. panta 6. punkta trešajā un ceturtajā ievilkumā noteiktajā termiņā, kas beidzās 2015. gada 15. decembrī,

               A.

               tā kā Eiropas Parlamenta, Padomes un Komisijas kopīgajā paziņojumā par atsevišķu budžeta izpildes apstiprināšanas procedūru kopuzņēmumiem saskaņā ar Finanšu regulas 209. pantu (3) šīs trīs iestādes ir īpaši paziņojušas savu nodomu “turpmākā Finanšu regulas pārskatīšanā ierosināt attiecīgus grozījumus Finanšu regulas 209. pantā un 60. panta 7. punktā”;

               B.

               tā kā 2015. gada 28. oktobrī Regula (ES, Euratom) Nr. 966/2012 tika grozīta ar Regulu (ES, Euratom) 2015/1929, kas to ne tikai saskaņoja ar Direktīvu 2014/23/ES (4) un 2014/24/ES (5) un nostiprināja ES budžeta aizsardzības sistēmu, bet arī grozīja minētās regulas 209. un 60. pantu, saskaņojot struktūru, kas darbojas saskaņā ar Finanšu regulas 209. pantu, noteikumus par budžeta izpildes apstiprināšanu, ārējām revīzijām un gada pārskatu sniegšanu ar to struktūru noteikumiem, kuras darbojas saskaņā ar 208. pantu;

               C.

               tā kā Komisija 2015. gada 30. oktobrī pieņēma deleģēto regulu (C(2015)07554), ar kuru tiek atjaunināta Deleģētā regula (ES) Nr. 110/2014 par finanšu paraugregulu publiskā un privātā sektora partnerības struktūrām, kas minētas Regulas (ES, Euratom) Nr. 966/2012 209. pantā (saskaņojot to ar attiecīgiem noteikumiem Deleģētajā regulā (ES) Nr. 1271/2013, kura attiecas uz struktūrām, kas minētas Finanšu regulas 208. pantā), lai to varētu piemērot no finanšu gada sākuma, nodrošinot skaidru pāreju uz jaunajiem noteikumiem;

               D.

               tā kā saskaņā ar 210. pantu Regulā (ES, Euratom) Nr. 966/2012, ar kuru Komisija tiek pilnvarota pieņemt šādus deleģētos aktus, deleģētā regula (C(2015)07554) principā var stāties spēkā tikai tad, kad ir beidzies Parlamenta un Padomes veiktās pārbaudes periods, kas ilgst divus mēnešus, sākot no paziņošanas datuma, t. i., līdz 2015. gada 30. decembrim, un kuru var pagarināt vēl par diviem mēnešiem;

               E.

               tā kā Komisija 2015. gada 12. novembrī tomēr lūdza Parlamentu, ja tas neplāno izteikt iebildumus pret deleģēto aktu, ne vēlāk kā 2015. gada 21. decembrī attiecīgi informēt Komisiju, jo, lai nodrošinātu publicēšanu Oficiālajā Vēstnesī līdz 2015. gada 31. decembrim un tādējādi nodrošinātu deleģētā akta stāšanos spēkā 2016. gada 1. janvārī, kā tas plānots, tas ir jānosūta Publikāciju birojam līdz 2015. gada 21. decembrim,

               1.

               paziņo, ka tas neizsaka iebildumus pret deleģēto regulu;

               2.

               uzdod priekšsēdētājam šo lēmumu nosūtīt Padomei un Komisijai.

      (1)  OV L 298, 26.10.2012., 1. lpp.

      (2)  OV L 286, 30.10.2015., 1. lpp.

      (3)  OV L 163, 29.5.2014., 21. lpp.

      (4)  Eiropas Parlamenta un Padomes 2014. gada 26. februāra Direktīva 2014/23/ES par koncesijas līgumu slēgšanas tiesību piešķiršanu (OV L 94, 28.3.2014., 1. lpp.).

      (5)  Eiropas Parlamenta un Padomes 2014. gada 26. februāra Direktīva 2014/24/ES par publisko iepirkumu un ar ko atceļ Direktīvu 2004/18/EK (OV L 94, 28.3.2014., 65. lpp.).


               24.11.2017

               LV

               Eiropas Savienības Oficiālais Vēstnesis

               C 399/237

         P8_TA(2015)0450
   Eiropas Banku iestādes (EBI) priekšsēdētāja pilnvaru termiņa pagarināšana
   Eiropas Parlamenta 2015. gada 16. decembra lēmums par Eiropas Banku iestādes (EBI) priekšsēdētāja pilnvaru termiņa pagarināšanu (C8-0313/2015 – 2015/0903(NLE))
   (Apstiprināšana)
   (2017/C 399/49)

      Eiropas Parlaments,

               —

               ņemot vērā Eiropas Banku iestādes (EBI) Uzraudzības padomes 2015. gada 8. septembra priekšlikumu pagarināt EBI priekšsēdētāja pilnvaru termiņu vēl uz pieciem gadiem (C8-0313/2015),

               —

               ņemot vērā 48. panta 4. punktu Eiropas Parlamenta un Padomes 2010. gada 24. novembra Regulā (ES) Nr. 1093/2010, ar ko izveido Eiropas Uzraudzības iestādi (Eiropas Banku iestādi), groza Lēmumu Nr. 716/2009/EK un atceļ Komisijas Lēmumu 2009/78/EK (1),

               —

               ņemot vērā Reglamentu,

               —

               ņemot vērā Ekonomikas un monetārās komitejas ziņojumu (A8-0347/2015),

               A.

               tā kā pirmo EBI priekšsēdētāju Uzraudzības padome, īstenojot atklātu atlases procedūru, iecēla amatā 2011. gadā uz piecu gadu pilnvaru termiņu saskaņā ar Regulas (ES) Nr. 1093/2010 48. panta 2. punktu;

               B.

               tā kā Regulas (ES) Nr. 1093/2010 48. panta 4. punktā ir noteikts, ka EBI priekšsēdētāja pilnvaru termiņu EBI Uzraudzības padome, ņemot vērā šajā punktā minēto izvērtējumu, var vienreiz pagarināt, ja tā saņem Eiropas Parlamenta apstiprinājumu;

               C.

               tā kā 2015. gada 8. septembrī EBI Uzraudzības padome ierosināja pagarināt pašreizējā EBI priekšsēdētāja Andrea Enria pilnvaru termiņu vēl uz pieciem gadiem un par to attiecīgi informēja Eiropas Parlamentu;

               D.

               tā kā 2015. gada 17. novembrī Ekonomikas un monetārā komiteja rīkoja pašreizējā EBI priekšsēdētāja Andrea Enria uzklausīšanu, kuras sākumā viņš sniedza paziņojumu un pēc tam atbildēja uz komitejas locekļu jautājumiem,

               1.

               apstiprina priekšlikumu pagarināt Andrea Enria pilnvaru termiņu EBI priekšsēdētāja amatā vēl uz pieciem gadiem;

               2.

               uzdod priekšsēdētājam nosūtīt šo lēmumu Padomei, Komisijai, EBI un dalībvalstu valdībām.

      (1)  OV L 331, 15.12.2010., 12. lpp.


               24.11.2017

               LV

               Eiropas Savienības Oficiālais Vēstnesis

               C 399/206

         P8_TA(2015)0437
   Pieprasījums atcelt Stelios Kouloglou imunitāti
   Eiropas Parlamenta 2015. gada 15. decembra lēmums par pieprasījumu atcelt Stelios Kouloglou imunitāti (2015/2239(IMM))
   (2017/C 399/27)

      Eiropas Parlaments,

               —

               ņemot vērā pieprasījumu atcelt Stelios Kouloglou imunitāti, kuru Grieķijas Augstākās tiesas prokuratūra nosūtījusi 2015. gada 7. augustā saistībā ar apsūdzību apmelošanā un neslavas celšanā (1), par kuru paziņots plenārsēdē 2015. gada 9. septembrī,

               —

               ņemot vērā to, ka Stelios Kouloglou atteicās no savām tiesībām tikt uzklausītam saskaņā ar Reglamenta 9. panta 5. punktu,

               —

               ņemot vērā 7. protokola par privilēģijām un imunitāti Eiropas Savienībā 8. un 9. pantu, kā arī 1976. gada 20. septembra Akta par Eiropas Parlamenta deputātu ievēlēšanu tiešās vispārējās vēlēšanās 6. panta 2. punktu,

               —

               ņemot vērā Eiropas Savienības Tiesas 1964. gada 12. maija, 1986. gada 10. jūlija, 2008. gada 15. un 21. oktobra, 2010. gada 19. marta, 2011. gada 6. septembra un 2013. gada 17. janvāra spriedumus (2),

               —

               ņemot vērā Grieķijas Republikas Konstitūcijas 62. pantu,

               —

               ņemot vērā Reglamenta 5. panta 2. punktu, 6. panta 1. punktu un 9. pantu,

               —

               ņemot vērā Juridiskās komitejas ziņojumu (A8-0356/2015),

               A.

               tā kā Grieķijas Augstākās tiesas prokuratūra ir pieprasījusi atcelt Eiropas Parlamenta deputāta Stelios Kouloglou imunitāti saistībā ar iespējamu pret viņu vērstu vajāšanu par nodarījumu, ko viņš varētu būt izdarījis;

               B.

               tā kā saskaņā ar 7. protokola par privilēģijām un imunitāti Eiropas Savienībā 9. pantu Eiropas Parlamenta locekļiem savā valstī ir imunitāte, ko piešķir attiecīgās valsts parlamenta locekļiem;

               C.

               tā kā Grieķijas Republikas konstitūcijas 62. pantā ir noteikts, ka parlamenta deputātus parlamentārā sasaukuma laikā nedrīkst saukt pie atbildības, aizturēt, ieslodzīt vai kā citādi ierobežot viņu brīvību, ja nav iepriekš saņemta parlamenta atļauja;

               D.

               tā kā Stelios Kouloglou tiek apsūdzēts Patras cietuma darbinieku apmelošanā un neslavas celšanā;

               E.

               tā kā apsūdzības ir saistītas ar apgalvojumiem, ko Stelios Kouloglou paudis presei 2010. gadā (laikā, kad viņš bija žurnālists un gatavoja galvenokārt televīzijas reportāžas) par atsevišķu Patras cietuma darbinieku godīgumu;

               F.

               tā kā iespējamajam nodarījumam pavisam noteikti nav nekāda sakara ar Stelios Kouloglou kā Eiropas Parlamenta deputāta darbību, tas drīzāk ir saistīts ar viņa iepriekšējo darbību, kad viņš bija televīzijas žurnālists;

               G.

               tā kā viņš netiek saukts pie atbildības par viedokļiem, kurus viņš ir paudis, vai balsojumiem, kurus ir veicis, pildot Eiropas Parlamenta deputāta pienākumus 7. protokola par privilēģijām un imunitāti Eiropas Savienībā 8. panta izpratnē;

               H.

               tā kā nav pamata aizdomām par to, ka nolūka ierosināt kriminālprocesu pamatā ir vēlme kaitēt deputāta politiskajai darbībai (fumus persecutionis), ņemot vērā, ka kriminālprocesu ierosināja vairākus gadus pirms tam, kad Stelios Kouloglou sāka pildīt Eiropas Parlamenta deputāta amatu,

               I.

               tā kā Grieķijas iestādes ir pieprasījušas, lai Eiropas Parlaments sniedz atbildi vēlākais līdz 2015. gada 7. oktobrī, pretējā gadījumā būs pagājuši noilguma termiņi, taču Parlamenta procedurālās prasības neļauj pieņemt lēmumu tik īsā termiņā;

               J.

               tā kā Juridiskā komiteja, ņemot vērā Grieķijas Augstākās tiesas spriedumu Nr. 1126/1994, ir atzinusi, ka noilguma termiņi jebkurā gadījumā ir apturēti uz vismaz trim gadiem, kamēr Stelios Kouloglou ir Eiropas Parlamenta deputāts;

               1.

               nolemj atcelt Stelios Kouloglou deputāta imunitāti;

               2.

               uzdod priekšsēdētājam šo lēmumu un atbildīgās komitejas ziņojumu nekavējoties nosūtīt Grieķijas iestādēm.

      (1)  Atsauces dokuments: ABM:IΓ/2011/11882.

      (2)  Tiesas 1964. gada 12. maija spriedums, Wagner/Fohrmann un Krier, 101/63, ECLI:EU:C:1964:28; Tiesas 1986. gada 10. jūlija spriedums, Wybot/Faure u. c., 149/85, ECLI:EU:C:1986:310; Vispārējās tiesas 2008. gada 15. oktobra spriedums, Mote/Parlaments, T-345/05, ECLI:EU:T:2008:440; Tiesas 2008. gada 21. oktobra spriedumi, Marra/De Gregorio un Clemente, C-200/07 un C-201/07, ECLI:EU:C:2008:579; Tiesas 2010. gada 19. marta spriedums, Gollnisch/Parlaments, T-42/06, ECLI:EU:T:2010:102; Tiesas 2011. gada 6. septembra spriedums, Patriciello, C-163/10, ECLI: EU:C:2011:543; Vispārējās tiesas 2013. gada 17. janvāra spriedumi, Gollnisch/Parlaments, T-346/11 un T-347/11, ECLI:EU:T:2013:23.


               24.11.2017

               LV

               Eiropas Savienības Oficiālais Vēstnesis

               C 399/239

         P8_TA(2015)0452
   Eiropas Vērtspapīru un tirgu iestādes (EVTI) priekšsēdētāja pilnvaru termiņa pagarināšana
   Eiropas Parlamenta 2015. gada 16. decembra lēmums par Eiropas Vērtspapīru un tirgu iestādes (EVTI) priekšsēdētāja pilnvaru termiņa pagarināšanu (C8-0315/2015 – 2015/0905(NLE))
   (Apstiprināšana)
   (2017/C 399/51)

      Eiropas Parlaments,

               —

               ņemot vērā Eiropas Vērtspapīru un tirgu iestādes (EVTI) Uzraudzības padomes 2015. gada 24. septembra priekšlikumu pagarināt EVTI priekšsēdētāja pilnvaru termiņu vēl uz pieciem gadiem (C8-0315/2015),

               —

               ņemot vērā 48. panta 4. punktu Eiropas Parlamenta un Padomes 2010. gada 24. novembra Regulā (ES) Nr. 1095/2010, ar ko izveido Eiropas Uzraudzības iestādi (Eiropas Vērtspapīru un tirgu iestādi), groza Lēmumu Nr. 716/2009/EK un atceļ Komisijas Lēmumu 2009/77/EK (1),

               —

               ņemot vērā Reglamentu,

               —

               ņemot vērā Ekonomikas un monetārās komitejas ziņojumu (A8-0346/2015),

               A.

               tā kā pirmo EVTI priekšsēdētāju Uzraudzības padome, īstenojot atklātu atlases procedūru, iecēla amatā 2011. gadā uz piecu gadu pilnvaru termiņu saskaņā ar Regulas (ES) Nr. 1095/2010 48. panta 2. punktu;

               B.

               tā kā Regulas (ES) Nr. 1095/2010 48. panta 4. punktā ir noteikts, ka EVTI priekšsēdētāja pilnvaru termiņu EVTI Uzraudzības padome, ņemot vērā šajā punktā minēto izvērtējumu, var vienreiz pagarināt, ja tā saņem Eiropas Parlamenta apstiprinājumu;

               C.

               tā kā 2015. gada 24. septembrī EVTI Uzraudzības padome ierosināja pagarināt pašreizējā EVTI priekšsēdētāja Steven Maijoor pilnvaru termiņu vēl uz pieciem gadiem un par to attiecīgi informēja Eiropas Parlamentu;

               D.

               tā kā 2015. gada 17. novembrī Ekonomikas un monetārā komiteja rīkoja pašreizējā EVTI priekšsēdētāja Steven Maijoor uzklausīšanu, kuras sākumā viņš sniedza paziņojumu un pēc tam atbildēja uz komiteju locekļu jautājumiem,

               1.

               apstiprina priekšlikumu pagarināt Steven Maijoor pilnvaru termiņu EVTI priekšsēdētāja amatā vēl uz pieciem gadiem;

               2.

               uzdod priekšsēdētājam nosūtīt šo lēmumu Padomei, Komisijai, EVTI un dalībvalstu valdībām.

      (1)  OV L 331, 15.12.2010., 84. lpp.


title: Padomes Lēmums (ES) 2017/2428 (2017. gada 30. novembris) par to, lai Eiropas Savienības un tās dalībvalstu vārdā noslēgtu Protokolu Pamatnolīgumam par partnerību un sadarbību starp Eiropas Savienību un tās dalībvalstīm, no vienas puses, un Filipīnu Republiku, no otras puses, lai ņemtu vērā Horvātijas Republikas pievienošanos Eiropas Savienībai

text:
               23.12.2017

               LV

               Eiropas Savienības Oficiālais Vēstnesis

               L 344/1

         PADOMES LĒMUMS (ES) 2017/2428
   (2017. gada 30. novembris)
   par to, lai Eiropas Savienības un tās dalībvalstu vārdā noslēgtu Protokolu Pamatnolīgumam par partnerību un sadarbību starp Eiropas Savienību un tās dalībvalstīm, no vienas puses, un Filipīnu Republiku, no otras puses, lai ņemtu vērā Horvātijas Republikas pievienošanos Eiropas Savienībai
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 207. un 209. pantu saistībā ar 218. panta 6. punkta a) apakšpunktu,
   ņemot vērā Horvātijas Republikas Pievienošanās aktu un jo īpaši tā 6. panta 2. punktu,
   ņemot vērā Eiropas Komisijas priekšlikumu,
   ņemot vērā Eiropas Parlamenta piekrišanu (1),
   tā kā:

               (1)

               Saskaņā ar Padomes Lēmumu 2014/718/ES (2) ir parakstīts Protokols Pamatnolīgumam par partnerību un sadarbību starp Eiropas Savienību un tās dalībvalstīm, no vienas puses, un Filipīnu Republiku, no otras puses, no otras puses (“protokols”), ņemot vērā tā noslēgšanu vēlāk.

               (2)

               Protokols būtu jāapstiprina,

         IR PIEŅĒMUSI ŠO LĒMUMU.
   1. pants
   Ar šo Eiropas Savienības un tās dalībvalstu vārdā tiek apstiprināts Protokols Pamatnolīgumam par partnerību un sadarbību starp Eiropas Savienību un tās dalībvalstīm, no vienas puses, un Filipīnu Republiku, no otras puses, lai ņemtu vērā Horvātijas Republikas pievienošanos Eiropas Savienībai.
   Protokola teksts ir pievienots šim lēmumam.
   2. pants
   Ar šo Padomes priekšsēdētājs tiek pilnvarots norīkot personu vai personas, kas tiesīgas Eiropas Savienības un tās dalībvalstu vārdā deponēt protokola 4. panta 1. punktā paredzēto apstiprināšanas dokumentu.
   3. pants
   Šis lēmums stājas spēkā tā pieņemšanas dienā.

      Briselē, 2017. gada 30. novembrī

            Padomes vārdā –

            priekšsēdētāja

         K. SIMSON

      (1)  2016. gada 8. jūnija piekrišana.

      (2)  Padomes Lēmums 2014/718/ES (2014. gada 8. oktobris) par to, lai Eiropas Savienības un tās dalībvalstu vārdā parakstītu Protokolu Pamatnolīgumam par partnerību un sadarbību starp Eiropas Savienību un tās dalībvalstīm, no vienas puses, un Filipīnu Republiku, no otras puses, lai ņemtu vērā Horvātijas Republikas pievienošanos Eiropas Savienībai (OV L 300, 18.10.2014., 3. lpp.).


title: Padomes Lēmums (ES) 2018/4 (2017. gada 18. decembris) par nostāju, kas Eiropas Savienības vārdā jāieņem EEZ Apvienotajā komitejā attiecībā uz EEZ Apvienotās komitejas reglamenta grozīšanu

text:
               5.1.2018

               LV

               Eiropas Savienības Oficiālais Vēstnesis

               L 2/5

         PADOMES LĒMUMS (ES) 2018/4
   (2017. gada 18. decembris)
   par nostāju, kas Eiropas Savienības vārdā jāieņem EEZ Apvienotajā komitejā attiecībā uz EEZ Apvienotās komitejas reglamenta grozīšanu
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 217. pantu,
   ņemot vērā Padomes Regulu (EK) Nr. 2894/94 (1994. gada 28. novembris) par Eiropas Ekonomikas zonas līguma īstenošanas kārtību (1) un jo īpaši tās 1. panta 3. punkta b) apakšpunkta pirmo ievilkumu,
   ņemot vērā Eiropas Komisijas priekšlikumu,
   tā kā:

               (1)

               Līgums par Eiropas Ekonomikas zonu (2) (“EEZ līgums”) stājās spēkā 1994. gada 1. janvārī.

               (2)

               Ar Nolīgumu par Bulgārijas Republikas un Rumānijas dalību Eiropas Ekonomikas zonā (3), kas parakstīts 2007. gada 25. jūlijā, tika grozīts EEZ līguma 129. panta 1. punkts, lai EEZ līguma valodu sarakstam pievienotu bulgāru un rumāņu valodu.

               (3)

               Ar Nolīgumu par Horvātijas Republikas dalību Eiropas Ekonomikas zonā (4) (“2014. gada EEZ paplašināšanās nolīgums”), kas parakstīts 2014. gada 11. aprīlī, tika grozīts EEZ līguma 129. panta 1. punkts, lai EEZ līguma valodu sarakstam pievienotu horvātu valodu.

               (4)

               Tādēļ būtu attiecīgi jāgroza EEZ Apvienotās komitejas reglaments, kas tika pieņemts ar EEZ Apvienotās komitejas 1994. gada 8. februāra Lēmumu Nr. 1/94 (5) un grozīts ar EEZ Apvienotās komitejas 2005. gada 8. februāra Lēmumu Nr. 24/2005 (6).

               (5)

               2014. gada EEZ paplašināšanās nolīgums tā parakstītājiem ir piemērojams provizoriski kopš 2014. gada 12. aprīļa, un tādēļ atbilstošais EEZ Apvienotās komitejas lēmums būtu jāpiemēro provizoriski, līdz stāsies spēkā 2014. gada EEZ paplašināšanās nolīgums.

               (6)

               Tāpēc Savienības nostājas EEZ Apvienotajā komitejā pamatā vajadzētu būt pievienotajiem lēmumu projektiem,

         IR PIEŅĒMUSI ŠO LĒMUMU.
   1. pants
   Nostājas, kas Savienības vārdā jāieņem EEZ Apvienotajā komitejā par ierosinātajiem EEZ Apvienotās komitejas reglamenta grozījumiem, pamatā ir EEZ Apvienotās komitejas lēmumu projekti, kas pievienoti šim lēmumam.
   2. pants
   Šis lēmums stājas spēkā tā pieņemšanas dienā.

      Briselē, 2017. gada 18. decembrī

            Padomes vārdā –

            priekšsēdētāja

         K. SIMSON

      (1)  OV L 305, 30.11.1994., 6. lpp.

      (2)  OV L 1, 3.1.1994., 3. lpp.

      (3)  OV L 221, 25.8.2007., 15. lpp.

      (4)  OV L 170, 11.6.2014., 18. lpp.

      (5)  OV L 85, 30.3.1994., 60. lpp.

      (6)  OV L 161, 23.6.2005., 54. lpp.

      PROJEKTS
      EEZ APVIENOTĀS KOMITEJAS LĒMUMS Nr. …/2017
      (… gada …),
      ar ko groza EEZ Apvienotās komitejas reglamentu
      EEZ APVIENOTĀ KOMITEJA,
      ņemot vērā Līgumu par Eiropas Ekonomikas zonu (“EEZ līgums”) un jo īpaši tā 92. panta 3. punktu,
      tā kā:

                  (1)

                  Ar Nolīgumu par Bulgārijas Republikas un Rumānijas dalību Eiropas Ekonomikas zonā (1), kas parakstīts 2007. gada 25. jūlijā, tika grozīts EEZ līguma 129. panta 1. punkts, lai EEZ līguma valodu sarakstam pievienotu bulgāru un rumāņu valodu.

                  (2)

                  Nolīgums par Bulgārijas Republikas un Rumānijas dalību Eiropas Ekonomikas zonā stājās spēkā 2011. gada 9. novembrī.

                  (3)

                  EEZ Apvienotās komitejas reglamentā, kas tika pieņemts ar EEZ Apvienotās komitejas 1994. gada 8. februāra Lēmumu Nr. 1/94 (2) un grozīts ar EEZ Apvienotās komitejas 2005. gada 8. februāra Lēmumu Nr. 24/2005 (3), valodu sarakstam būtu jāpievieno bulgāru un rumāņu valoda. Tādēļ būtu attiecīgi jāgroza EEZ Apvienotās komitejas reglamenta valodu saraksts,

            IR PIEŅĒMUSI ŠO LĒMUMU.
      1. pants
      EEZ Apvienotās komitejas Lēmumu Nr. 1/94 groza šādi:

                  1.

                  lēmuma 6. panta 2. punkta tekstu aizstāj ar šādu:
                  “EK tiesību aktu teksti, kas jāiekļauj līguma pielikumos saskaņā ar 102. panta 1. punktu, kuri publicēti Eiropas Savienības Oficiālajā Vēstnesī, ir vienlīdz autentiski angļu, bulgāru, čehu, dāņu, franču, grieķu, holandiešu, igauņu, itāļu, latviešu, lietuviešu, maltiešu, poļu, portugāļu, rumāņu, slovāku, slovēņu, somu, spāņu, ungāru, vācu un zviedru valodā. Tiesību aktus izstrādā islandiešu un norvēģu valodā un to autentiskumu apstiprina EEZ Apvienotā komiteja kopā ar attiecīgajiem lēmumiem, kas minēti 1. punktā.”;

                  2.

                  lēmuma 11. panta 1. punkta tekstu aizstāj ar šādu:
                  “EEZ Apvienotās komitejas lēmumus, ar ko groza līguma pielikumus vai protokolus, publicē angļu, bulgāru, čehu, dāņu, franču, grieķu, holandiešu, igauņu, itāļu, latviešu, lietuviešu, maltiešu, poļu, portugāļu, rumāņu, slovāku, slovēņu, somu, spāņu, ungāru, vācu un zviedru valodā Eiropas Savienības Oficiālā Vēstneša EEZ iedaļā un islandiešu un norvēģu valodā tā EEZ papildinājumā.”.

            2. pants
      Šis lēmums stājas spēkā tā pieņemšanas dienā.
      3. pants
      Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.

         Briselē,

               EEZ Apvienotās komitejas vārdā –

               priekšsēdētājs

               EEZ Apvienotās komitejas sekretāri

         (1)  OV L 221, 25.8.2007., 15. lpp.

         (2)  OV L 85, 30.3.1994., 60. lpp.

         (3)  OV L 161, 23.6.2005., 54. lpp.

      PROJEKTS
      EEZ APVIENOTĀS KOMITEJAS LĒMUMS Nr. …/2017
      (… gada …),
      ar ko groza EEZ Apvienotās komitejas reglamentu
      EEZ APVIENOTĀ KOMITEJA,
      ņemot vērā Līgumu par Eiropas Ekonomikas zonu (“EEZ līgums”) un jo īpaši tā 92. panta 3. punktu,
      tā kā:

                  (1)

                  Ar Nolīgumu par Horvātijas Republikas dalību Eiropas Ekonomikas zonā (1) (“2014. gada EEZ paplašināšanās nolīgums”), kas parakstīts 2014. gada 11. aprīlī, groza EEZ līguma 129. panta 1. punktu, lai EEZ līguma valodu sarakstam pievienotu horvātu valodu.

                  (2)

                  EEZ Apvienotās komitejas reglamentā, kas tika pieņemts ar EEZ Apvienotās komitejas 1994. gada 8. februāra Lēmumu Nr. 1/94 (2), grozīts ar EEZ Apvienotās komitejas 2005. gada 8. februāra Lēmumu Nr. 24/2005 (3) un vēlreiz grozīts ar EEZ Apvienotās komitejas […] Lēmumu Nr. […] (4), valodu sarakstam būtu jāpievieno horvātu valoda. Tādēļ būtu attiecīgi jāgroza EEZ Apvienotās komitejas reglamenta valodu saraksts.

                  (3)

                  2014. gada EEZ paplašināšanās nolīgums tā parakstītājiem ir piemērojams provizoriski kopš 2014. gada 12. aprīļa, un tādēļ šo lēmumu piemēro provizoriski, līdz stāsies spēkā 2014. gada EEZ paplašināšanās nolīgums,

            IR PIEŅĒMUSI ŠO LĒMUMU.
      1. pants
      EEZ Apvienotās komitejas Lēmumu Nr. 1/94 groza šādi:

                  1)

                  lēmuma 6. panta 2. punkta tekstu aizstāj ar šādu:
                  “EK tiesību aktu teksti, kas jāiekļauj līguma pielikumos saskaņā ar 102. panta 1. punktu, kuri publicēti Eiropas Savienības Oficiālajā Vēstnesī, ir vienlīdz autentiski angļu, bulgāru, čehu, dāņu, franču, grieķu, holandiešu, horvātu, igauņu, itāļu, latviešu, lietuviešu, maltiešu, poļu, portugāļu, rumāņu, slovāku, slovēņu, somu, spāņu, ungāru, vācu un zviedru valodā. Tiesību aktus izstrādā islandiešu un norvēģu valodā un to autentiskumu apstiprina EEZ Apvienotā komiteja kopā ar attiecīgajiem lēmumiem, kas minēti 1. punktā.”;

                  2)

                  lēmuma 11. panta 1. punkta tekstu aizstāj ar šādu:
                  “EEZ Apvienotās komitejas lēmumus, ar ko groza līguma pielikumus vai protokolus, publicē angļu, bulgāru, čehu, dāņu, franču, grieķu, holandiešu, horvātu, igauņu, itāļu, latviešu, lietuviešu, maltiešu, poļu, portugāļu, rumāņu, slovāku, slovēņu, somu, spāņu, ungāru, vācu un zviedru valodā Eiropas Savienības Oficiālā Vēstneša EEZ iedaļā un islandiešu un norvēģu valodā tā EEZ papildinājumā.”.

            2. pants
      Šis lēmums stājas spēkā […] vai dienā, kad stājas spēkā 2014. gada EEZ paplašināšanās nolīgums, atkarībā no tā, kurš datums ir vēlāk.
      To piemēro provizoriski no 2014. gada 12. aprīļa.
      4. pants
      Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.

         Briselē,

               EEZ Apvienotās komitejas vārdā –

               priekšsēdētājs

               EEZ Apvienotās komitejas sekretāri

         (1)  OV L 170, 11.6.2014., 18. lpp.

         (2)  OV L 85, 30.3.1994., 60. lpp.

         (3)  OV L 161, 23.6.2005., 54. lpp.

         (4)  OV L …


title: Komisijas Lēmums (ES) 2018/59 (2018. gada 11. janvāris), ar ko Lēmumu 2009/300/EK groza attiecībā uz ekoloģisko kritēriju saturu un spēkā esības termiņu ES ekomarķējuma piešķiršanai televizoriem (izziņots ar dokumenta numuru C(2018) 6) (Dokuments attiecas uz EEZ. )

text:
                  13.1.2018

                  LV

                  Eiropas Savienības Oficiālais Vēstnesis

                  L 10/17

            KOMISIJAS LĒMUMS (ES) 2018/59
      (2018. gada 11. janvāris),
      ar ko Lēmumu 2009/300/EK groza attiecībā uz ekoloģisko kritēriju saturu un spēkā esības termiņu ES ekomarķējuma piešķiršanai televizoriem

            (izziņots ar dokumenta numuru C(2018) 6)

      (Dokuments attiecas uz EEZ)
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2009. gada 25. novembra Regulu (EK) Nr. 66/2010 par ES ekomarķējumu (1) un jo īpaši tās 8. panta 2. un 3. punktu,
      apspriedusies ar Eiropas Savienības Ekomarķējuma komiteju,
      tā kā:

                  (1)

                  Komisijas Lēmumā 2009/300/EK (2) paredzēti īpaši ekoloģiskie kritēriji un novērtēšanas un verifikācijas prasības ražojumu grupai “televizori”.

                  (2)

                  Termiņš, līdz kuram ir spēkā pašreizējie Komisijas Lēmumā 2009/300/EK noteiktie ekoloģiskie kritēriji un ar tiem saistītās novērtēšanas un verifikācijas prasības, beidzas 2017. gada 31. decembrī.

                  (3)

                  Pirmais kritērijs, kas noteikts Lēmumā 2009/300/EK, kas attiecas uz enerģijas taupīšanu, pamatojas uz spēkā esošajām energoefektivitātes marķēšanas un ekodizaina prasībām televizoriem, kas noteiktas ar Komisijas Regulu (EK) Nr. 642/2009 (3). Tā rezultātā ES ekomarķējums pašlaik ir piešķirts televizoriem, kuri marķēti ar energoefektivitātes B klasi saskaņā ar televizoru energoefektivitātes marķēšanas sistēmu, kas izklāstīta Komisijas Deleģētajā regulā (ES) Nr. 1062/2010 (4) (“Energomarķējuma sistēma”). Tomēr energoefektivitātes B klase nav efektīvākā klase, ko pārdod Savienības tirgū. Tādēļ jāatjaunina Lēmuma 2009/300/EK pirmais kritērijs, lai nodrošinātu, ka ES ekomarķējumu piešķir ražojumiem, kas ir energoefektīvi.

                  (4)

                  Ir iesniegts priekšlikums aizstāt pašreizējās energomarķēšanas un ekodizaina prasības televizoriem ar jaunu prasību kopumu ne vēlāk kā 2019. gadā (5), taču šis priekšlikums vēl nav pieņemts. Minētā priekšlikuma pieņemšanai “enerģijas taupījumu” kritērijs Lēmumā 2009/300/EK būtu jāgroza, lai tas attiektos uz pašreizējās energomarķējuma sistēmas versijas augstāko energoefektivitātes klasi.

                  (5)

                  Ir veikts novērtējums, kas apliecina ierosināto grozījumu attiecībā uz “enerģijas ietaupījumu” kritēriju atbilstību un piemērotību un apliecina, cik aktuāli un atbilstoši ir arī visi citi pastāvošie televizoru ekoloģiskie kritēriji un saistītās novērtēšanas un verifikācijas prasības, kas noteiktas ar Lēmumu 2009/300/EK. Ekomarķējuma kritērijus ir paredzēts pārskatīt, kad tiks pieņemtas ierosinātās jaunās energomarķējuma un ekodizaina prasības televizoriem.

                  (6)

                  To iemeslu dēļ, kas izklāstīti 4. un 5. apsvērumā, un lai nodrošinātu pietiekamu laiku pārskatīt ekoloģiskos kritērijus, kad ierosinātā jaunā energomarķējuma un ekodizaina prasības tiks pieņemtas, ar šo lēmumu grozīto spēkā esošo kritēriju un ar tiem saistīto novērtēšanas un verifikācijas prasību spēkā esības termiņš būtu jāpagarina līdz 2019. gada 31. decembrim.

                  (7)

                  Tāpēc Lēmums 2009/300/EK būtu attiecīgi jāgroza,

                  (8)

                  Būtu jāatvēl pārejas periods attiecībā uz pieteikumiem un atļaujām, uz kurām attiecas Lēmumā 2009/300/EK noteiktie kritēriji, lai licences turētājiem un pieteikumu iesniedzējien dotu pietiekamu laiku pielāgoties “enerģijas ietaupījumu” kritērija izmaiņām.

                  (9)

                  Šajā lēmumā paredzētie pasākumi ir saskaņā ar atzinumu, ko sniegusi komiteja, kura izveidota ar Regulas (EK) Nr. 66/2010 16. pantu,

            IR PIEŅĒMUSI ŠO LĒMUMU.
      1. pants
      Lēmuma 2009/300/EK 3. pantu aizstāj ar šādu:

         “3. pants
         Ražojumu grupai “televizori” noteiktie ekoloģiskie kritēriji un saistītās novērtēšanas un verifikācijas prasības ir spēkā līdz 2019. gada 31. decembrim.”

      2. pants
      Lēmuma 2009/300/EK pielikumu groza tā, kā norādīts šā lēmuma pielikumā.
      3. pants
      1.   Pieteikumus ES ekomarķējuma saņemšanai produktiem, kas ietilpst produktu grupā “televizori”, kas iesniegti pirms šā lēmuma pieņemšanas datuma, novērtē saskaņā ar nosacījumiem, kas paredzēti Lēmuma 2009/300/EK redakcijā, kura ir spēkā iepriekšējā dienā pirms šā lēmuma pieņemšanas dienas (“Lēmuma 2009/300/EK vecā redakcija”).
      2.   Pieteikumi ES ekomarķējuma saņemšanai produktiem, kas ietilpst produktu grupā “televizori”, kuri iesniegti mēneša laikā no šā lēmuma pieņemšanas dienas, var balstīties vai nu uz kritērijiem, kas izklāstīti Lēmuma 2009/300/EK vecajā redakcijā, vai uz kritērijiem, kas izklāstīti minētā lēmuma redakcijā ar grozījumiem, kas izdarīti ar šo lēmumu.
      3.   ES ekomarķējuma licences, kas piešķirtas saskaņā ar Lēmuma 2009/300/EK vecajā redakcijā noteiktajiem kritērijiem, var izmantot sešus mēnešus pēc šā lēmuma pieņemšanas dienas.
      4. pants
      Šis lēmums ir adresēts dalībvalstīm.

         Briselē, 2018. gada 11. janvārī

               Komisijas vārdā –

               Komisijas loceklis

            Karmenu VELLA

         (1)  OV L 27, 30.1.2010., 1. lpp.

         (2)  Komisijas 2009. gada 12. marta Lēmums 2009/300/EK, ar ko nosaka pārskatītos ekoloģiskos kritērijus Kopienas ekomarķējuma piešķiršanai televizoriem (OV L 82, 28.3.2009., 3. lpp.).

         (3)  Komisijas 2009. gada 22. jūlija Regula (EK) Nr. 642/2009, ar ko attiecībā uz ekodizaina prasībām televizoriem īsteno Eiropas Parlamenta un Padomes Direktīvu 2005/32/EK (OV L 191, 23.7.2009., 42. lpp.).

         (4)  Komisijas 2010. gada 28. septembra Deleģētā regula (ES) Nr. 1062/2010, ar ko papildina Eiropas Parlamenta un Padomes Direktīvu 2010/30/ES attiecībā uz televizoru energomarķējumu (OV L 314, 30.11.2010., 64. lpp.).

         (5)  COM(2016) 773final. http://eur-lex.europa.eu/legal-content/EN/TXT/?qid=1490877945963&uri=CELEX:52016DC0773

         PIELIKUMS
         Lēmuma 2009/300/EK pielikuma 1. kritēriju (Enerģijas taupīšana) groza šādi:

                     1)

                     kritērija b) punktā (Maksimālais enerģijas patēriņš) “≤ 200 W” aizstāj ar “≤ 100 W”;

                     2)

                     visas četras c) punkta (Energoefektivitāte) daļas aizstāj ar šādām:
                     “Televizori atbilst energoefektivitātes indeksa specifikācijām, kuras noteiktas Komisijas Deleģētās regulas (ES) Nr. 1062/2010 (*1) I pielikumā attiecībā uz energoefektivitātes klasi, kas noteikta šādi, vai, alternatīvi, uz efektīvāku energoefektivitātes klasi:

                                 i)

                                 energoefektivitātes A klase ierīcēm, kuru ekrāna redzamās daļas izmērs pa diagonāli ir ≤ 90 cm (35,4 collas);

                                 ii)

                                 energoefektivitātes A+ klase (A klase UHD tipam) ierīcēm, kuru ekrāna redzamās daļas izmērs pa diagonāli ir > 90 cm (35,4 collas) un < 120 cm (47,2 collas);

                                 iii)

                                 energoefektivitātes A++ klase (A+ klase UHD tipam) ierīcēm, kuru ekrāna redzamās daļas izmērs pa diagonāli ir ≥ 120 cm (47,2 collas).

                           Šajā punktā UHD nozīmē īpaši augstu izšķirtspēju, kas ir standartizēta (*2) ar divu veidu izšķirtspēju 3 840 × 2 160 (UHD-4K) pikseļi vai 7 680 × 4 320 (UHD-8K) pikseļi.

                        (*1)  Komisijas 2010. gada 28. septembra Deleģētā regula (ES) Nr. 1062/2010, ar ko papildina Eiropas Parlamenta un Padomes Direktīvu 2010/30/ES attiecībā uz televizoru energomarķējumu (OV L 314, 30.11.2010., 64. lpp.)."

                        (*2)  Starptautiskās Telesakaru savienības Ieteikums (ITU-R) BT.2020.”;"

                     3)

                     iedaļā ar nosaukumu Novērtēšana un verifikācija (a) līdz c) punkts):

                                 a)

                                 pirmo daļu aizstāj ar šādu:
                                 “Pieteikuma iesniedzējs iesniedz televzora modeļa(-u) testēšanas ziņojumu par testu, kas veikts saskaņā ar standarta EN 50564 nosacījumiem, kas izklāstīti a) apakšpunktā, un par testiem, kas veikti, izmantojot mērīšanas procedūras un metodes, kuras minētas Deleģētās regulas (ES) Nr. 1062/2010 VII pielikuma 1. un 2. punktā, attiecībā uz atbilstību nosacījumiem, kas izklāstīti b) un c) punktā. Turklāt ziņojumā norāda energoefektivitātes klasi un ekrāna redzamās daļas izmēru pa diagonāli.”;

                                 b)

                                 trešo daļu svītro.


title: Padomes Lēmums (2018. gada 23. janvāris), ar ko Energoregulatoru sadarbības aģentūras Administratīvajā valdē ieceļ četrus locekļus un piecus aizstājējus

text:
               25.1.2018

               LV

               Eiropas Savienības Oficiālais Vēstnesis

               C 27/3

         PADOMES LĒMUMS
   (2018. gada 23. janvāris),
   ar ko Energoregulatoru sadarbības aģentūras Administratīvajā valdē ieceļ četrus locekļus un piecus aizstājējus
   (2018/C 27/04)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes Regulu (EK) Nr. 713/2009 (2009. gada 13. jūlijs), ar ko izveido Energoregulatoru sadarbības aģentūru (1), un jo īpaši tās 12. pantu,
   tā kā:

               (1)

               Regulā (EK) Nr. 713/2009 ir paredzēts, ka Padomei Energoregulatoru sadarbības aģentūras Administratīvajā valdē (“Administratīvā valde”) ir jāieceļ pieci locekļi un viņu aizstājēji.

               (2)

               Saskaņā ar Regulu (EK) Nr. 713/2009 Administratīvās valdes loceklis nevar būt Regulatoru valdes loceklis, un Administratīvās valdes locekļiem ir jādarbojas neatkarīgi, objektīvi un sabiedrības interesēs.

               (3)

               Ar 2009. gada 22. decembra lēmumu (2) Padome Administratīvajā valdē iecēla trīs locekļus un trīs aizstājējus uz sešiem gadiem un divus locekļus un divus aizstājējus uz četriem gadiem no minētā lēmuma publicēšanas dienas. Ar 2013. gada 15. novembra lēmumu (3) Padome Administratīvajā valdē iecēla divus locekļus un trīs aizstājējus uz četriem gadiem no 2014. gada 28. janvāra. Ar 2016. gada 15. janvāra lēmumu (4) Padome Administratīvajā valdē iecēla trīs locekļus un divus aizstājējus uz četriem gadiem no 2016. gada 28. janvāra. Turklāt Padome Administratīvajā valdē iecēla vienu aizstājēju uz diviem gadiem no 2016. gada 28. janvāra.

               (4)

               Ņemot vērā, ka diviem locekļiem un diviem aizstājējiem beidzas četru gadu pilnvaru termiņš, vienam aizstājējam beidzas divu gadu pilnvaru termiņš, kā arī to, ka viens loceklis ir atkāpies no sava četru gadu pilnvaru termiņa, viņu vietā būtu jāieceļ trīs locekļi un trīs aizstājēji. Turklāt viens kandidāts, kas patlaban pilda aizstājēja pilnvaras, būtu jāieceļ par locekli uz četriem gadiem, tāpēc būtu jāieceļ cits aizstājējs, kas atlikušajā termiņā pildītu minētās pilnvaras.

               (5)

               Turklāt, ņemot vērā, ka Georgios SHAMMAS kungs no Kipras un Martin HANSEN kungs no Dānijas ir atkāpušies no sava četru gadu pilnvaru termiņa attiecīgi locekļa un aizstājēja amatā, saskaņā ar Kipras un Dānijas kopīgo paziņojumu, ko tās sniedza Pastāvīgo pārstāvju komitejas 2015. gada 2. decembra sanāksmē, Administratīvajā valdē par locekli uz diviem gadiem no 2018. gada 28. janvāra būtu jāieceļ Martin HANSEN kungs un Administratīvajā valdē par aizstājēju uz diviem gadiem no 2018. gada 28. janvāra būtu jāieceļ Georgios SHAMMAS kungs,

         IR PIEŅĒMUSI ŠO LĒMUMU.
   1. pants
   Administratīvajā valdē par locekļiem uz četriem gadiem no 2018. gada 28. janvāra tiek ieceltas šādas personas:

               —

                  Jochen PENKER kungs, Austrija,

               —

               Jurijs SPIRIDONOVS, kungs, Latvija.

         2. pants
   Administratīvajā valdē par locekļiem uz diviem gadiem no 2018. gada 28. janvāra tiek ieceltas šādas personas:

               —

                  Michel THIOLLIÈRE kungs, Francija,

               —

                  Martin HANSEN kungs, Dānija.

         3. pants
   Administratīvajā valdē par locekļu aizstājējiem uz četriem gadiem no 2018. gada 28. janvāra tiek ieceltas šādas personas:

               —

                  Pál KOVÁCS kungs, Ungārija,

               —

                  Paweł PIKUS kungs, Polija,

               —

                  Diego VÁZQUEZ TEIJEIRA kungs, Spānija.

         4. pants
   Administratīvajā valdē par locekļu aizstājējiem uz diviem gadiem no 2018. gada 28. janvāra tiek ieceltas šādas personas:

               —

                  Ľubomír KUCHTA kungs, Slovākija,

               —

                  Georgios SHAMMAS kungs, Kipra.

         5. pants
   Šis lēmums stājas spēkā tā pieņemšanas dienā.

      Briselē, 2018. gada 23. janvārī

            Padomes vārdā –

            priekšsēdētājs

         V. GORANOV

      (1)  OV L 211, 14.8.2009., 1. lpp.

      (2)  Padomes Lēmums (2009. gada 22. decembris), ar ko ieceļ Energoregulatoru sadarbības aģentūras Administratīvās valdes piecus locekļus un piecus aizstājējus (OV C 21, 28.1.2010., 1. lpp.).

      (3)  Padomes Lēmums (2013. gada 15. novembris), ar ko ieceļ divus Energoregulatoru sadarbības aģentūras Administratīvās valdes locekļus un trīs viņu aizstājējus (OV C 337, 19.11.2013., 8. lpp.).

      (4)  Padomes Lēmums (2016. gada 15. janvāris), ar ko ieceļ trīs Energoregulatoru sadarbības aģentūras Administratīvās valdes locekļus un trīs locekļu aizstājējus (OV C 19, 20.1.2016., 6. lpp.).